Šta je to prediktivna analitika? Transformisanje podataka u buduće uvide\nPrediktivna analitika može pomoći vašoj organizaciji da prognozira buduće ishode na osnovu istorijskih podataka i analitičkih tehnika kao što je mašinsko obučavanje.\nŠta je to prediktivna analitika?\nPrediktivna analitika je kategorija analitike podataka koja ima za cilj predviđanje budućih ishoda na osnovu istorijskih podataka i analitičkih tehnika kao što su statističko modeliranje i mašinsko obučavanje. Nauka o prediktivnoj analitici može generisati buduće uvide sa značajnim stepenom preciznosti. Uz pomoć sofisticiranih alatki i modela za prediktivnu analitiku, svaka organizacija može sada da koristi prethodne i trenutne podatke kako bi pouzdano prognozirala trendove i ponašanja u budućim milisekundama, danima ili godinama.\nPrediktivna analitika je prihvaćena u širokoj lepezi organizacija, sa globalnim tržištem koje je projektovano da do 2022. godine dostigne približno 10,95 milijardi dolara, rastući po složenoj godišnjoj stopi rasta (CAGR) od oko 21 odsto između 2016. i 2022. godine, prema izveštaju kompanije Zion Market Research iz 2017.\nKako funkcioniše prediktivna analitika?\nMoć prediktivne analitike potiče iz širokog spektra metoda i tehnologija, uključujući Big Data, prekopavanje podataka, statističko modeliranje, mašinsko obučavanje i prikladne matematičke procese. Organizacije koriste prediktivnu analizu za praćenje trenutnih i istorijskih podataka kako bi na osnovu dobijenih parametara otkrile trendove i prognoze događaja i okolnosti koje bi trebalo da se pojave u određeno vreme.\nSa prediktivnom analitikom, organizacije mogu da pronađu i iskoriste šablone koji se nalaze u podacima kako bi procenile rizike i mogućnosti. Na primer, mogu se dizajnirati modeli za otkrivanje veza između različitih faktora ponašanja. Takvi modeli omogućavaju procenu bilo obećanja bilo rizika koji bi predstavljao određen skup uslova, usmeravajući informisano donošenje odluka u raznim kategorijama lanca snabdevanja i događaja nabavke.\nKoje su prednosti prediktivne analitike?\nTokom vekova, gledanje u budućnost je uvek imalo tri osnovna cilja: novac, slava i moć. Prediktivna analitika zaista ne menja razloge zbog kojih ljudi žele da znaju šta će se desiti sledeće nedelje, narednog meseca ili sledeće godine, već samo gleda u budućnost preciznije i pouzdanije od prethodnih alata.\nNovac: Prediktivna analitika može onima koji je usvoje pomoći da pronađu načine štednje i zarađivanja novca. Trgovci na malo često koriste programe predviđanja da predvide inventarske potrebe, upravljaju rasporedom za isporuku i konfigurišu raspored prodavnica kako bi maksimizirali prodaju. Aviokompanije često koriste prediktivnu analitiku kako bi odredile cene karata prema prošlogodišnjim trendovima putovanja. Hoteli, restorani i ostali učesnici u ugostiteljskoj industriji mogu da koriste ovu tehnologiju za prognoziranje broja gostiju u bilo kojoj noćnoj aktivnosti kako bi maksimizirali popunjenost i prihode.\nSlava: Nijedan posao nije postigao uspeh ako zamire u zabiti. Optimizacijom marketinških kampanja pomoću prediktivne analitike, organizacije mogu da postignu nova reagovanja ili kupovine klijenata, kao i da promovišu mogućnosti za prodaju novih proizvoda. Prediktivni modeli mogu pomoći kompanijama da privuku, zadrže i neguju svoje najvažnije kupce.\nMoć: Prediktivna analitika može da se koristi za otkrivanje i sprečavanje različitih vrsta kriminalnog ponašanja pre nego što dođe do bilo kakve ozbiljne štete. Korišćenjem prediktivne analitike za proučavanje ponašanja korisnika i akcija, organizacija može da otkrije neuobičajene aktivnosti, od prevara kreditnim karticama do korporativnog špijuniranja i do sajber napada.\nPo čemu se prediktivna analitika razlikuje od tradicionalne analitike?\nRazlika između konvencionalne analitike i prediktivne analitike je jednostavna i jasna. Dok se tradicionalna analitika generalno fokusira na uvide koji se odnose na trenutno stanje, prediktivna analitika ima za cilj da korisnicima omogući uvid u bližu i dugoročnu budućnost kako bi utvrdili verovatne trendove i predstojeće ponašanje.\nKako bi u organizaciji trebalo započeti sa prediktivnom analitikom?\nIako započinjanje sa prediktivnom analitikom nije baš sitnica, to je zadatak koji praktično svaki biznis može da radi ukoliko je posvećen tom pristupu i spreman je da uloži vreme i sredstva potrebna za pokretanje projekta. Početak sa pilot projektom ograničenog obima u području bitnom za posao je odličan način da se ograniče početni troškovi i skrati vreme pre nego što počnu da se pokazuju finansijski rezultati. Kada se model stavi u akciju, on obično ne zahteva mnogo održavanja dok neprekidno isporučuje upotrebljive uvide za dugi niz godina.\nPrimeri prediktivne analitike\nOrganizacije danas koriste prediktivnu analitiku na gotovo bezbroj načina. Ova tehnologija pomaže korisnicima u različitim oblastima kao što su finansije, zdravstvo, maloprodaja, ugostiteljstvo, farmaceutika, automobilska industrija, vazduhoplovstvo i proizvodnja.\nEvo nekoliko primera kako organizacije koriste prediktivnu analitiku:\nVazduhoplovstvo: Predviđanje uticaja konkretnih operacija održavanja na pouzdanost vazduhoplova, korišćenje goriva, dostupnost i vreme rada.\nAutomobilska industrija: Uključivanje evidencije o otpornosti i otkazivanju komponenti u planove za proizvodnju vozila. Proučavanje ponašanja vozača radi razvijanja boljih tehnologija pomoći vozaču i, na kraju, autonomnih vozila.\nEnergija: Prognoza dugoročnih odnosa cena i potražnje. Određivanje uticaja vremenskih događaja, otkazivanja opreme, propisa i drugih promenljivih na troškove usluge.\nFinansijske usluge: Razvijanje modela kreditnog rizika. Prognoze trendova finansijskog tržišta. Predviđanje uticaja novih politika, zakona i propisa na preduzeća i tržišta.\nProizvodnja: Predviđanje lokacije i učestalosti otkazivanja mašina. Optimizovanje isporuke sirovina na osnovu projektovane buduće potražnje.\nSprovođenje zakona: Upotreba podataka o trendovima kriminala da bi se definisale lokacije kojima možda treba dodatna zaštita u određenim periodima godine.\nMaloprodaja: Praćenje onlajn klijenata u realnom vremenu da bi se utvrdilo da li će pružanje dodatnih informacija o proizvodima ili podsticanje povećati vjerovatnoću kompletiranja transakcije.\nPrediktivni analitički alati\nPrediktivni analitički alati pružaju korisnicima duboke uvide u realnom vremenu u skoro nebrojeni niz poslovnih aktivnosti. Alati se mogu koristiti za predviđanje različitih vrsta ponašanja i obrazaca, kao što je kako dodeliti resurse u određeno vreme, kada dopuniti zalihe ili koji je najbolji trenutak za pokretanje marketinške kampanje, bazirajući predviđanja na analizi podataka prikupljenih tokom određenog vremenskog perioda.\nPraktično svi korisnici prediktivne analitike koriste alate dobijene od jednog ili više eksternih dobavljača. Mnogi takvi alati su prilagođeni potrebama određenih preduzeća i odeljenja. Glavni dobavljači softvera za prediktivnu analitiku uključuju:\nModeli prediktivne analitike\nModeli su osnova prediktivne analitike - šabloni koji korisnicima omogućavaju pretvaranje prošlih i tekućih podataka u upotrebljive uvide, stvarajući pozitivne dugoročne rezultate. Neke tipične vrste prediktivnih modela uključuju:\nModel vrednosti životnog veka klijenta (Customer Lifetime Value Model): Utvrđivanje kupaca koji će najverovatnije investirati više u proizvode i usluge.\nModel segmentacije klijenata (Customer Segmentation Model): Grupisanje klijenata na osnovu sličnih karakteristika i ponašanja u kupovanju.\nModel prediktivnog održavanja (Predictive Maintenance Model): Prognoza verovatnoće otkazivanja bitne opreme.\nModel garancije kvaliteta (Quality Assurance Model): Prepoznavanje i sprečavanje neispravnosti da bi se izbegla razočarenja i dodatni troškovi prilikom dobavljanja proizvoda ili usluga klijentima.\nTehnike prediktivnog modelovanja\nKorisnici modela imaju pristup gotovo beskrajnom nizu tehnika prediktivnog modelovanja. Mnogi metodi su jedinstveni za specifične proizvode i usluge, ali osnovne generičke tehnike, kao što su stabla odlučivanja, regresija - pa čak i neuronske mreže - sada su široko podržane u širokom spektru prediktivnih analitičkih platformi.\nStablo odlučivanja, jedna od najpopularnijih tehnika, oslanja se na šematski dijagram u obliku stabla koji se koristi za određivanje toka akcije ili za pokazivanje statističke verovatnoće. Metod grananja može takođe da pokaže sve moguće ishode određene odluke i kako jedan izbor dovodi do sledećeg.\nTehnika regresije se često koristi u bankarstvu, investiranju i drugim finansijski orijentisanim modelima. Regresija pomaže korisnicima da predvide vrednosti imovine i shvate odnose između promenljivih, kao što su cene roba i akcija.\nNajnaprednija tehnika prediktivne analitike su neuronske mreže - algoritmi dizajnirani da identifikuju osnovne odnose u okviru skupa podataka tako što imitiraju način na koji funkcioniše ljudski um.\nAlgoritmi prediktivne analitike\nKorisnici prediktivne analitike imaju jednostavan pristup širokom spektru statističkih algoritama, algoritama za prekopavanje podataka i za mašinsko obučavanje, dizajniranih za korišćenje u modelima prediktivne analitike. Algoritmi su uglavnom dizajnirani da reše specifičan poslovni problem ili niz problema, poboljšaju postojeći algoritam ili ponude neku vrstu jedinstvene mogućnosti.\nAlgoritmi klastera, na primer, dobro su prilagođeni segmentaciji klijenata, otkrivanju zajednica i drugim društveno orijentisanim zadacima. Da bi se poboljšalo zadržavanje klijenata, ili da se razvije sistem preporuka, obično se koriste algoritmi klasifikacije. Algoritam regresije se tipično uzima za kreiranje sistema bodovanja ili za predviđanje ishoda mnogih događaja zasnovanih na vremenu.\nPrediktivna analitika u zdravstvu\nZdravstvene organizacije postale su neki od najoduševljenijih korisnika prediktivne analitike iz jednog jednostavnog razloga: ta tehnologija im pomaže da uštede novac.\nZdravstvene organizacije koriste prediktivnu analitiku na nekoliko različitih načina, uključujući inteligentno raspoređivanje resursa na osnovu prošlih trendova, optimiziranje rasporeda osoblja, prepoznavanje pacijenata sa rizikom za skup ponovni prijem u kratkom roku i dodavanje razumnih farmaceutskih podataka za nabavku i upravljanje zalihama.\nJedan izveštaj Društva statističara u osiguranju iz 2017. godine o trendovima prediktivne analitike u zdravstvu otkriva da više od polovine zdravstvenih radnika (57 procenata) u organizacijama koje već koriste prediktivnu analitiku smatraju da će im ta tehnologija omogućiti da uštede 15% ili više svog ukupnog budžeta tokom narednih pet godina. Dodatnih 26 procenata predviđala je uštedu od 25% ili više.\nStudija je takođe otkrila da većina zdravstvenih radnika (89 procenata) pripada organizacijama koje već koriste prediktivne analitike ili planiraju da ih uvedu u narednih pet godina. Impresivnih 93 posto rukovodilaca u zdravstvenoj zaštiti izjavilo je da je prediktivna analitika važna za budućnost njihovog poslovanja.


Tužilaštvo će saslušati Nebojšu Stefanovića - Društvo - Dnevni list Danas\nPočetna » Vesti » Društvo » Tužilaštvo će saslušati Nebojšu Stefanovića\nPrihvaćen predlog odbrane bivšeg zamenika načelnika SBPOK-a Gorana Papića\nVuk Jeremić23.04.2021. 12:43\nKako Danas saznaje Stefanović bi trebalo da bude saslušan 29. aprila, a pored njega tužilaštvo je prihvatilo i predlog odbrane da se sasluša bivši načelnik UKP-a Dejan Kovačević.\nPodsetimo, Goran Papić uhapšen je u martu ove godine pod sumnjom da je počinio krivično delo zloupotreba službenog položaja.\n„Moj branjenik je sve radio po nalogu Stefanovića, a po položaju iznad njega su bili načelnik UKP -a Dejan Kovačević i Ilija Hobota, načelnik SPBOK-a. U naredbi za sprovođenje istrage navodi se da je Papić naložio Milenku Munižabi, tadašnjem šefu beogradske policije, da Belivukovom saradniku Marku Miljkoviću vrati blindirani automobil. Papuć sve da je i želeo, nije mogao da izda nalog rukovodiocu beogradske policije“, rekao je Tapušković tom prilikom.\nBranislav Tapuškovićdejan kovacevicGoran PapićNebojša StefanovićsaslušanjeBeograd


Brenan: Težak udarac terorizmu\nArhivski snimak lidera al-Kaide Osame bin Ladena\nSavetnik predsednika Obame za kontraterorizam, Džon Brenan, kao gost TV mreže NBC, danas je izjavio da je Bin Ladenova smrt najnovija u seriji američkih operacija kojima su al-Kaidi naneti - kako je rekao - "teški udarci".\nNaredni udarac terorističkoj organizaciji bi mogao da proizađe iz obaveštajnih podataka prikupljenih tokom smele i tajne američke akcije u kojoj je Bin Laden ubijen. Nadležni kažu da analitičari nastavljaju da proučavaju digitalna i papirna dokumenta koja su američki marinski specijalci prikupili u kompleksu kuća vrednom milion dolara, u kojem se skrivao najtraženiji čovek na svetu.\nAmerički sekretar za pravosuđe, Erik Holder, danas je izjavio da zemlja, bez obzira što Amerikanci mogu da se ponose operacijom, ne bi trebalo da se opusti. On je naglasio da je borba protiv terorizma daleko od kraja.\nPakistanska vlada je za to vreme oštro reagovala na američku akciju u kojoj je ubijen Bin Laden, upozorivši da strane zemlje ne bi trebalo da misle da im je dozvoljeno da svojevoljno dolaze u Pakistan i prolaze kroz zemlju.


Crna Gora izručila Hrvatskoj generala Đukića | SEEbiz.eu\nCrna Gora izručila Hrvatskoj generala Đukića\nObjavljeno: 08.03.2016 / 21:30\nPODGORICA - Crna Gora je danas Hrvatskoj izručila srpskog generala u penziji, državljanina Srbije, Borislava Đukića.\nGenerala Đukića je 18. jula 2015. uhapsila crnogorska policija na aerodromu Tivat prilikom povratka za Beograd po hrvatskoj poternici zbog navodnog ratnog zločina nad civilima počinjenog u ratu devedesetih godina.\nĐukić je optužnicom iz 1995. optužen za rušenje brane na Peruči, a istom su optužnicom obuhvaćeni i general Ratko Mladić, komadant 9. kninskog korpusa JNA, sada pokojni general Mile Novaković, komandant Srpske vojske Krajine (SVK), i major Milan Korica, komandant svih pograničnih jedinica milicije RSK.\nOptuženima je 1993. odredjen pritvor i za njima je raspisana poternica na osnovu koje je Đukić i uhapšen.\nUoči isteka zakonskog roka za izručenje Djukića, Pažinu se obratio predsednik Saveza Srba iz regiona Miodrag Linta, zahtevom da se Djukić izruči Srbiji. Linta je ocenio da se Djukić mora izručiti Srbiji, jer je njen državljanin, kao i da će u njoj imati "fer sudjenje".\nTagovi: Borislav Đukić, general Đukić, Peruča, ratni zločin, Ratko Mladić


SB UN - Sputnjik Srbija\n23:23 09 Jul 2020\nRusija insistira na pravu veta\nMeđunarodni odnosi još uvek nisu dostigli takav nivo harmonije da bi pravo veta izgubilo svaki značaj, izjavio je stalni predstavnik Rusije pri UN Vitalij Čurkin.\nRusija i SAD predstavile nacrt rezolucije o Siriji\nPredstavnici sirijske vlade i opozicije izjavili su da nameravaju da poštuju režim prekida vatre.\nSAD, Francuska i Velika Britanija stavile veto na rusku rezoluciju o Siriji\nSAD, Francuska i Velika Britanija stavile su veto na rusku rezoluciju u Savetu Bezbednosti UN o poštovanju suvereniteta Sirije, bez obzira to što ona sadrži sve to što su zapadne zemlje više puta predlagale, izjavio je zamenik stalnog predstavnika Rusije pri svetskoj organizaciji Vladimir Safronkov.\nMis sveta apeluje na Putina da spasi mladunče tigra\nRusija ima obilje lepih žena, ali, nažalost, amur — ruska autohtona vrsta tigrova, je daleko oskudnija; Jedna od najpoznatijih ruskih lepotica obratila se predsedniku u cilju spasavanja jednog od ovih četvoronožnih lepotana.\nKancelarka Nemačke Angela Merkel na sastanku sa kolegama iz Brazila, Indije i Japana pokrenula je pitanje reforme Saveta bezbednosti Ujedinjenih nacija, prenosi Rojters.\nČurkin: Rezolucija o migranatima uskoro u SB UN?\nSavet bezbednosti Ujedinjenih nacija bi u septembru mogao da usvoji rezoluciju o problemu ilegalnih migranata u Evropskoj uniji, izjavio je u sredu stalni predstavnik Rusije pri UN Vitalij Čurkin.\nRusija preuzela predsedavanje SB UN\nRusija preuzima danas predsedavanje Savetom bezbednosti Ujedinjenih nacija.\nSavet bezbednosti Ujedinjenih nacija nije izglasao formiranje tribunala koji bi se bavio „istraživanjem“ uzroka pada malezijskog aviona MH17 nakon što je Rusija održala obećanje da će staviti veto na nacrt rezolucije.\nRusija i Kina uložile veto na rezoluciju Belgije i Nemačke o isporuci pomoći Siriji\nRusija i Kina uložile su veto na nacrt rezolucije Saveta bezbednosti UN, koji su predložile Belgija i Nemačka. Nacrt predviđa produženje rada dva pogranična prelaza na granici Sirije i Turske za dostavu humanitarne pomoći UN-a. Ostali članovi Saveta bezbednosti glasali su za.\nRuska rezolucija o pomoći Siriji blokirana u SB UN\nSavet bezbednosti Ujedinjenih nacija nije podržao nacrt rezolucije koji je predložila Rusija, a kojim se predlaže da se ostavi samo jedan pogranični prelaz na sirijskoj granici za dostavu humanitarne pomoći, izjavio je predsedavajući Savetom, stalni predstavnik Nemačke Kristof Hojsgen.


Hadžibajrić poziva Federalni štab CZ da zatvori aerodrom i ulaze i izlaze u KS - Klix.ba\nHermetičko zatvaranje Hadžibajrić poziva Federalni štab CZ da zatvori aerodrom i ulaze i izlaze u KS\n21.3.2020. u 12:02\nNačelnik Općine Stari Grad Ibrahim Hadžibajrić poziva Federalni štab civilne zaštite da pod hitno uvede mjeru potpunog zatvaranja sarajevskog aerodroma i ulaska i izlaska u Kanton Sarajevo u cilju suzbijanja korona virusa i izbjegavanja najgoreg scenarija u Kantonu Sarajevo i cijeloj Bosni i Hercegovini.\nHadžibajrić je pozvao i na hermetičko zatvaranje granica BiH jer nas posljednji primjeri upozoravaju da sve više ljudi ostaju u BiH, bili zaraženi ili ne.\n"Potrebno je da po hitnom postupku zatvorimo sarajevski aerodrom. Nažalost, do mene su došle informacije da veliki broj zaraženih ljudi dolazi u našu zemlju. Putnici 'hvataju' letove iz Istanbula i dolaze u BiH, među njima ima i zaraženih. Ukoliko je to tačno, onda jedna od hitnih mjera mora biti zatvaranje sarajevskog aerodroma i zabrana ulaska i izlaska iz Kantona Sarajevo", poručio je Hadžibajrić.\n"Nažalost, jedini način da ograničimo širenje virusa je da svedemo sva kretanja na minimum i samim tim zatvorimo mogućnost ulaska zaraženih ljudi. Ovo je pošast koju moramo zaustaviti prije nego što počne odnositi žrtve i mislim da nam je najveća šansa preventiva", poručio je Hadžibajrić.\nInače, načelnik Hadžibajrić je naredio hitnu isplatu jednokratnih pomoći socijalno ugroženim, a prema odluci koju je ranije donio Općinski štab civlne zaštite Stari Grad. Nadležna služba je pripremila spiskove i u ponedjeljak počinje uplata putem žiro računa. Uposlenici Općine danas su raspoređeni da po hitnom postupku jednokratne pomoći nose na adrese korisnika javnih kuhinja iz ove općine, a koji imaju minimalna ili nikakva primanja. Ekipe su već na terenu i očekuje se da će do kraja dana ovoj kategoriji biti završena podjela jednokratnih pomoći u iznosu od 200 KM za najneophodnije potrepštine, hranu lijekove, sredstva za dezinfekciju...\n5h 59min 24\n6h 3min 43\n6h 10min 42\n6h 28min 13


OBELEŽENO 20 GODINA OD UBISTVA SLAVKA ĆURUVIJE - UžiceMedia\nNaslovna Mediji OBELEŽENO 20 GODINA OD UBISTVA SLAVKA ĆURUVIJE\nOBELEŽENO 20 GODINA OD UBISTVA SLAVKA ĆURUVIJE\nDanas, 11. aprila, navršilo se 20 godina od ubistva Slavka Ćuruvije, novinara i vlasnika Dnevnog telegrafa i magazina Evropljanin. U Svetogorskoj ulici u Beogradu članovi porodice, prijatelji i kolege su položili vence i upalili sveće.\nSlavko Ćuruvija je ubijen 11. aprila 1999. u pasažu ispred zgrade u kojoj je živeo, kada mu je i dalje nepoznati ubica prišao s leđa i u njega ispalio dva rafala sa 14 metaka. Tom prilikom je Branka Prpa, koja je bila sa Slavkom, dobila udarac kundakom u glavu.\nIstoričarka i partnerka Slavka ĆuruvijeBranka Prpa, koja je u trenutku ubistva bila sa njim, kazala je novinarima da je presudom prekinut lanac nekažnjivosti izvršilaca ubistava, ali da nije prekinut lanac nekažnjivosti nalogodavaca.\nIZVORSlavko Ćuruvija fondacija/Danas\nPrethodni tekstTRIBINA: Obrnuti parlamentarizam – proterana polemika o ključnim pitanjima u društvu\nSledeći tekstPROBNI ZAVRŠNI ISPITI ZA OSMAKE U svim školama u Srbiji


Konferencija gradova i opština Srbije u Briselu\nU okviru projekta koji finansira Švedska agencija za razvoj (SIDA), delegacija Stalne konferencije gradova i opština Srbije boravila je u Briselu od 27. do 31. maja o.g. Osnovni cilj ove studijske posete bio je upoznavanje sa načinom funkcionisanja ključnih institucija EU relevatnih za regionalne i lokalne nivoe vlasti u Srbije, kao i procena mogućnosti i potreba za otvaranje Kancelarije SKGO u Briselu. Pored predstavnika sekretarijata SKGO, u delegaciji su bili gradonačelnici opština Zrenjanin, Vranje, Aranđelovac i Paraćin, i zamenik gradonačelnika Novog Sada. U okviru posete, predstavnici SKGO razgovorali su u Misiji RS pri EU sa K.Milenković, zamenikom šefa misije i D.Stojovićem, savetnikom u misiji.\nDelegacija SKGO se posebno interesovala za suštinske prednosti koje bi otvaranje predstavništva u Briselu imalo za gradove u Srbiji. Ukazano je da u uslovima teške finansijske krize u Srbiji i limitiranih budzetskih perspektiva lokalnih samoprava, postoji ograničen finansijski okvir za otvaranje predstavništva u Briselu. Istaknuto je takodje da SKGO ima snažan interes da bude neposredno uključena u rad pregovaračkih grupa za pojedina pregovaračka poglavlja od prvenstvenog interesa za lokalni i regionalni nivo, i da na torn planu predstoje neposredne konsultacije u okviru Vlade RS. To bi pregovarčkom procesu dalo veoma značajnu dimenziju uvažavanja neposrednih potreba lokalnih struktura vlasti, u skladu sa najboljom praksom iz EU. Postoji potreba i za boljom artikulacijom neposrednih interesa gradova kroz rad parlamenta, pre svega kroz zakonodavni okvir kojim se definišu finansijske nadležnosti opština i gradova u Srbiji.\nTokom posete Briselu, delegacija SKGO imala je sastanke u EK, Komitetu regiona, Savetu evropskih opština i regiona, kao i sa predstavnicima regiona i gradova koji imaju svoje kancelarije u Briselu (Baden Virtenberg, Asocijacija austrijskih opština u EU, Švedska asocijacija lokalnih samouprava i regiona, Asocijacija rumunskih gradova).\nKljučne reči: Belgija Evropska Unija (EU)


Manjak novca usporava pripreme Srbije za otvaranje poglavlja 27 - Izazov\nManjak novca usporava pripreme Srbije za otvaranje poglavlja 27\nRadio-televizija Srbije 14. maja 2018. 16:01\nU petom godišnjem izveštaju organizacija civilnog društva, čijem su predstavljanju prisustvovali predstavnici nevladinih organizacija i Ministarstva zaštite životne sredine, podvlači se da svi aspekti životne sredine u Srbiji zahtevaju daleko više ulaganja nego što je, kako se navodi, predviđeno aktuelnim budžetom iz kojeg se izdvaja 0,5 odsto.\nPredstavnica regionalne kancelarije Svetske organizacije za prirodu (WWF) Duška Dimović ocenila je da je kada je reč o životnoj sredini i klimatskim promenama najveći problem što Zeleni fond nije operativan i što nema dovoljno sredstava za ulaganje u zaštitu životne sredine.\nDimovićeva je kao napredak označila osnivanje Ministarstva zaštite životne sredine, ali je istakla da Vlada nije prepoznala klimatske promene i zaštitu životne sredine kao prioritet.\n"Ako ima političke volje, onda se to prati finansijama. S obzirom na to da je 0,5 odsto BDP-a izdvojeno za životnu sredinu, to pokazuje da nije prioritet", rekla je Dimovićeva.\nKao jednu od ključnih prepreka za napredak u pripremama za pregovore o članstvu u EU koji se odnosi na poglavlje 27, Dimovićeva je navela neodgovarajuću saradnju između sektora.\n"Kada svi budemo shvatili da životna sredina nije stvar samo resornog ministastva već i infrastrukture, šumarstva, vodoprivrede, energetike, poljoprivrede… Moramo sarađivati između sektora, ali i na nacionalnom i lokalnom nivou. Neophodna je i saradnja privatnog sektora, organizacija civilnog društva i Vlade", naglasila je Dimovićeva.\n"To nije alarmantno, ali prošle godine smo pokrenuli to pitanje. Uspostavljen je tzv. Zeleni fond, on je počeo da radi, ali nisam zadovoljan nivoom sredstava koja su odvojena", rekao je Trivan.\n"Tako bismo mogli da za početak isfinansiramo mnoge administrativne poslove u vezi sa poglavljem 27. Naravno da nam treba mnogo više novca nego što izdvajamo za ove namene, ali važno je da smo uspostavili budžetski fond i da on počinje da funkcioniše", naveo je ministar na konferenciji u Botaničkoj bašti.\nKako je rekao, Srbija spada u zemlje koje najmanje odvajaju za životnu sredinu.\n"Jako je važno da i to što izdvajamo prvo dođe na pravo mesto, što u budžet Ministarstva što u lokalne samouprave, i da se namenski troši. Upozorio sam lokalne samouprave da ćemo ove godine kontrolisati trošenje budžetskih sredstava i da ćemo reagovati", naglasio je Trivan.\nIzveštaj Koalicije 27, koji je danas predstavljen, obuhvata oblasti zagađenja vazduha, upravljanje otpadom, zagađenje voda, zaštitu priorode, uravljanje hemikalijama, industrijska zagađenja, buku i klimatske promene.


Hokejaši Beostara zauzeli su treće mesto u prvoj rundi Kontinental kupa igranoj u Sofiji, pošto su u poslednjem kolu poraženi od domaćeg CSKA rezultatom 10:2 (3:0, 3:1, 4:1).\nBeostar nije uspeo da napravi iznenađenje u meču protiv veoma iskusnog domaćeg tima, za koji nastupa čak 13 stranaca (osam Slovaka, četiri Rusa i Šveđanin). I pored toga, imali su "pingvini" aktivan rezultat sve do sredine prve trećine kada je posle protesta zbog nekoliko sudijskih odluka isključena jedna od glavnih uzdanica Beostara, Ukrajinac Dmitrij Gnitko. Od tog momenta stvari su krenule nizbrdo za mladi srpski tim, koji je u nastavku potpuno pao, što je domaćin iskoristio i zabeležio ubedljiv trijumf.\nGolove za Beostar u ovom porazu postigli su 16-godišnji Luka Vukićević i Čeh Kamil Kinkor, koji je bio najbolji strelac (7 golova) i prvi poenter (13) turnira u Sofiji, dok je Nemanja Vučurević najbolji asistent sa devet dodavanja za gol.\nMladi novobeogradski tim završio je takmičenje u bugarskoj prestonici sa učinkom od jedne pobede i dva ubedljiva poraza, uprkos kojima se može reći da se sasvim solidno prikazao u prvom ovosezonskom takmičenju. Vicešampion Srbije je pre ovog turnira imao tek nešto više od nedelju dana priprema na ledu, što se videlo u mečevima protiv znatno iskusnijih rivala, Pujčerde i CSKA. Sa druge strane, ubedljiva pobeda protiv turskog Izmira rezultatom 20:2 u prvom kolu, iako očekivana, najavila je da bi „pingvini" sa Novog Beograda i u novoj sezoni domaćeg šampionata mogli da se nadaju visokom plasmanu.\nIzmir - Pujčerda 1:20 (0:6, 0:7, 1:7)\nCSKA - Beostar 10:2 (3:0, 3:1, 4:1)\nLast modified on Sunday, 28 September 2014 21:45\nMore in this category: « IIHF Knjiga pravila za period od 2014. do 2018. godine\tKK: Poraz Beostara u drugom kolu »


Sportska sreda za najmlađe u Valjevu | VAmedia - info portal\n08/06/2016 08/06/2016 Нема коментара на Sportska sreda za najmlađe u Valjevu\nNa više terena u Valjevu, u sredu, 8. juna, biće održane treće Sportske igre mladih Srbije.Deca će se takmičiti u sledećim kategorijama:\n-mali fudbal (uzrast 2001. i mlađi – samo za dečake)\n– tenis (uzrast 2001. i mlađi – devojčice i dečaci)\n– odbojka na pesku (uzrast 2001. i mlađi)\nSva takmičenja počinju u 10 časova.\nTakmičenje u šahu biće održano u Šah klubu (Vlade Danilovića 16), dok će se stonoteniseri takmičiti u Prvoj osnovnoj školi.\nMališani koji žele da se takmiče u tenisu trebalo bi da dođu na teniske terene ”Slajs”.\nNa fudbalskom terenu “Krušik” biće održano takmičenje u malom fudbalu.\nU Hali “Student” u Sinđelićevoj 2 mladi košarkaši će pokazati koliko su dobri u basketu, a deca koja vole odbojku na pesku pokazaće svoje veštine i sposobnosti u ovom sportu na terenima kraj bazena “Petnica”.\nPopularnu igru uz koju su odrastale mnoge generacije, “između dve vatre” deca će moći da igraju u OŠ “Vladika Nikolaj Velimirović”.\nDeca koja žele da se takmiče na Sportskim igrama mladih mogu da se prijave preko online formulara na sajtu Sportskih igara mladih.\nOsvajanjem prvih mesta u Valjevu mali sportisti obezbeđuju učešće na nacionalnom finalu Sportskih igara mladih Srbije 2016. koje će biti održano krajem jula u Beogradu. Ukoliko budu bili jednako uspešni i na nivou države, čeka ih takmičenje na međunarodnom finalu Igara u Splitu, na kom će učestvovati i deca iz Hrvatske i Bosne i Hercegovine.


Politički analitičar - Lepaja: Reciprocitet jedini mogući put za normalizaciju odnosa | Info-ks.net\n29.09.2021 u 11:49\nPolitički analitičar Lepaja: Reciprocitet jedini mogući put za normalizaciju odnosa\nPolitički analitičar Fadil Lepaja smatra da će nakon sastanka kosovske i srpske delegacije u Briselu, predsjednik Srbije Aleksandar Vučić shvatiti da je reciprocitet najbolji način za normalizovanje odnosa Beograda i Prištine.\n“Očekujem pritisak evropske zajednice i američke administracije na obe strane da tenzije padnu, a naročito očekujem da će gospodin Vučić shvatiti smisao riječi reciprocitet i da to nije ništa loše, već da se odnosi na ravnopravan odnos i na jedini mogući put kojim se mogu normalizovati odnosi između dva susjeda”, kaže Lepaja za Kosovo onlajn.\nOn smatra da konačna odluka o budućim odnosima Kosova i Srbije leži u Beogradu i zavisi od toga da li će Kosovo tretirati kao kamen temeljac za nove odnose u regionu ili će se opredjeliti da ono bude kamen spoticanja.\n“Pred ove sastanke uvijek ispliva neki problem koji odaje utisak da je to naručeno baš za tu priliku i to je odlika koja je krasila srpsku politiku do sada. Mislim da je došlo vrijeme da gospodin Vučić okrene ploču, da bude kreativan i da stvarno stavi do znanja da želi mir, da želi saradnju u regionu, da je za Otvoreni Balkan i za dobre odnose sa susjedima, a prvi susjed mu je Kosovo”, navodi Lepaja.\nLepaja smatra da premijer Albin Kurti neće odustati od reciprociteta prema Srbiji, dodajući da najveću odgovornost za trenutnu situaciju na sjeveru Kosova, snose prethodne vlade Kosova.\n“Kurti je jasno dao do znanja da za razliku od prethodnih vlasti neće da prihvati pritisak Srbije. Svako ima pravo da bude nezadovoljan nekom mjerom, ne sme biti blokade na putevima, one će biti ukinute, jer ako ta organizovana grupa na sjeveru sama to ne učini, onda će vjerovatno Kfor to da sredi”, ističe Lepaja.\nOn ukazuje da niko ne dovodi u pitanje odluku Kosova na mjeru reciprociteta prema Srbiji oko registarskih tablica, već da se traži ukidanje blokada iza kojih, stoji Beograd. Podizanje borbene gotovosti Srbije ocjenjuje kao “prevaziđenu igru Srbije”, koja nema podršku nigdje u svijetu.\n“Ja ne očekujem ništa od tog zveckanja oružjem na granici od strane Srbije i to su prevaziđene igre, ulazak ili bilo kakva aktivnost srpske vojske ili policije unutar granica Kosova bi značilo sukob sa zapadom i sa NATO-om, a to ni Srbija, ni Rusija, ni niko ozbiljan u balkanskoj igri ne bi želeo. Ja mislim da će to poslužiti tako da svjetske sile shvate da ne može biti loše nešto što su drugi već primjenili. Ako Srbija primjenjuje jedne tablice, ne može zahtjevati da Kosovo ne uradi isto, jednostavno ako će biti sprovedeno biće za obe strane onda je reciprocitet prava riječ, ali niko nema pravo da od toga napravi sukob”, objašnjava Lepaja.\nPrema njegovim riječima, situacija na sjeveru Kosova će biti test za Beograd i Prištinu, na kome će pokazati svoje opredjeljenje ka Evropskoj uniji. Lepaja na kraju kaže da je premijer Albin Kurti primjenom sporazuma o slobodi kretanja načinio prvi korak u tom pravcu.\n“To je prilika da svi pokažu ko je za evropski put, ko je za saradnju u regionu i za stvarnu normalizaciju odnosa Kosova i Srbije. Gospodin Kurti je dao do znanja da je za nešto tako, ali da Srbija nije faktor sa kojim će da razgovara o unutrašnjim stvarima Kosova”, kaže Lepaja i dodaje da ukoliko se u Briselu razgovara o dobrim odnosima Kosova i Srbije, onda iste bi trebalo svesti na reciprocitet.\nFadil LepajareciprocitetSjever Kosovaprobne tablice\nUspostavićemo reciprocitet Hajdari o mjerama: Srpski ministar nas je optužio za diskriminaciju, a mi radimo na ravnopravnosti\nVeliki izazov Analitičari: Potreban dijalog sa Srbima na Kosovu


Centralnoafrička Republika: VS na paradi\nNa aerodromu M`Poko u Bangiju, u Centralnoafričkoj Republici, povodom proglašenja punih operativnih sposobnosti mirovne misije UN u toj zemlji, održana je vojna parada u kojoj su učestvovali i pripadnici Vojske Srbije.\nNema dileme da ubistvo u Zvorniku terorizam\nEkspert za terorizam i profesor Fakulteta političkih nauka Univerziteta u Beogradu Dragan Simeunović izjavio je jutros za TV Pink da napad na policijsku stanicu u Zvorniku predstavlja "klasičan čin domaćeg terorizma".\nKolovozi mokri, savetuje se sporija vožnja\nZbog slabe kiše, koja povremeno pada u većem delu Srbije, kolovozi su mokri, a vozačima se savetuje sporija vožnja sa održavanjem većeg odstojanja između vozila.\nU RS Dan žalosti i sahrana policajca\nU Republici Srpskoj (RS) danas je dan žalosti povodom terorističkog napada na Policijsku stanicu u Zvorniku, u kojem je ubijen policajac, a dva policajca ranjena.\nAntić: Pokušaćemo da odložimo poskupljenje struje\nMinistar energetike Aleksandar Antić kaže za RTS da će Vlada Srbije pokušati da sa MMF-om razgovara o relaksaciji teških mera, ali i da će pokušati da odloži poskupljenje struje.\nDinar sutra jači 0,2 odsto, kurs 120,2514 za evro\nDinar će i sutra ojačati 0,2 odsto i zvanični srednji kurs biće 120,1514 dinara za jedan evro, saopštila je Narodna banka Srbije (84, NBS).\nDržava i privreda mogu pomoći mladima za posao\nTrodnevni "Privredni forum mladih 2015â€œ u Beogradu pokazao je da obrazovani mladi ljudi teško dolaze do posla u Srbiji, koja drži neslavan rekord po broju njihovog iseljavanja iz zemlje, zbog čega akademska zajednica, država i privreda moraju da se povežu i omoguće mladima uslove za zapošljavanje, saopštili su danas organizatori skupa.\nJanković predložena za poverenicu\nSkupštinski Odbor za ustavna pitanja i zakonodavstvo predložio je parlamentu da za novog poverenika za zaštitu ravnopravnosti izabere Brankicu Janković.\n20:00 Decembar 16, 2019\nRakić: Nema te laži koja će zaseniti rezultate Marka Đurića za opstanak srpskog naroda na KiM\n23:09 Septembar 21, 2020\nAuresku: Rumunija podržava dijalog Beograda i Prištine\n22:33 Septembar 21, 2020\nHoti oduševljen posetom delegacije SAD\n22:15 Septembar 21, 2020\nBoler: DFC ozbiljno razmišlja o ulaganjima na Kosovu*\n22:13 Septembar 21, 2020\nAna Brnabić dočekala Grenela i predstavnike DFC\n22:06 Septembar 21, 2020\n2020 TV Most Sva prava zadržana / Produced by Sixpack Design Studio


U Federaciji BiH još nijedna opština nije izdala dužničke hartije od vrijednosti: Birokratija blokirala obveznice - Akta.ba\nU Federaciji BiH još nijedna opština nije izdala dužničke hartije od vrijednosti: Birokratija blokirala obveznice\n15.10.2009. 07:50 / Izvor: Nezavisne novine\nOpćina Tuzla zainteresovana je da prva u Federaciji BiH emituje municipalne obveznice za finansiranje izgradnje infrastrukture, ali odluku o tome još nije donijela zbog nedorečenosti regulative i straha od birokratskih prepreka, kaže Bahto Mekić, savjetnik načelnika općine Tuzla za razvoj i ekonomsko-finansijska pitanja.\n"Općina ne želi da zaustavi razvoj počet prije pet-šest godina i stoga imamo nekoliko novih projekata čije finansiranje ne možemo bazirati na klasičnim izvorima već moramo obezbijediti savremenije načine, a to su municipalne obveznice, joint venture aranžmani i javno-privatno partnerstvo", obrazložio je Mekić.\nKazao je kako općina Tuzla već ima sačinjene projekte o zatvorenom slanom jezeru s oko 1.000 metara kvadratnih vodene površine, tuzlanskoj nadzemnoj željeznici duž rijeke Jale, tehnološkom parku, izgradnji dvije kule sa po 30 spratova, ali i druge projekte. Potvrđuje da je općina opredijeljena da neki od ovih projekata finansira putem emisije obveznica, ali da odluku o tome još nije donijela.\n"Postoje zakonske nedorečenosti, ali i birokratske prepreke jer je potrebno proći 11 procedura od odluke o zaduživanju na Općinskom vijeću do trgovanja obveznicama na berzi. Bojimo se ući u taj proces, a onda reći građanima da nismo uspjeli jer nismo savladali birokratske prepreke", kazao je Mekić.\nNa Sarajevskoj berzi ističu da su municipalne obveznice atraktivni i za investitore sigurni vrijednosni papiri.\n"U RS je čak pet opština emitovalo municipalne obveznice za finansiranje infrastrukturnih projekata - Laktaši, Banjaluka, Gradiška, Bijeljina i Šamac. Emisije su bile uspješne, a učestvovanje privatnih ulagača poput "Grawe osiguranja" potvrđuje da interesovanje investitora za ovu vrstu vrijednosnih papira postoji", naglasio je Almir Mirica, izvršni direktor nadzora i trgovine Sarajevske berze.\nIstakao je da Sarajevska berza u posljednje vrijeme pokušava animirati opštine da krenu u emisiju obveznica. Prezentacije su održane u 11 općina u FBiH, dok je 50 općina kontaktirano radi promocije ove vrste vrijednosnih papira, ali je odziv bio veoma mali.\nMirica ističe da je osim neinformisanosti opština glavni razlog za izostanak ovog vida finansiranja infrastrukturnih projekata u FBiH i zakonska regulativa.\n"Zakon o dugu, zaduživanju i garancijama u FBiH propisuje da dug općina može biti samo u obliku zajma, ali ne i emisije vrijednosnih papira", pojašnjava Mirica.\nMeđutim, naglašava i da postoji stav Komisije za vrijednosne papire FBiH da ovaj član zakona ne predstavlja prepreku kantonima, gradovima i općinama da se zadužuju emitovanjem vrijednosnih papira.\njoint venture aranžmani


Pale: Za privrednike i radnike 265.000 KM podsticaja - Trebevic.net\nPale: Za privrednike i radnike 265.000 KM podsticaja\nOpština Pale raspisala je novi javni poziv za preduzetnike čije je poslovanje bilo ugroženo pandemijom virusa korona, a predviđeno je da kroz Program podrške privrednim subjektima bude plasirano dodatih 265.000 KM, izjavio je načelnik opštinskog Odjeljenja za privredu i društvene djelatnosti Igor Ikonić.\nIkonić je novinarima rekao da opština Pale na ovaj način želi da pošalje poruku da čvrsto stoji iza svoje poslovne zajednice, te da je uvjerena da samo zajedničkim snagama mogu izaći iz ove teške situacije, koju je prouzrokovala pandemija virusa korona.\nOn je objasnio da će ova sredstva biti dodijeljena putem direktnih i indirektnih mjera, s ciljem pomoći i očuvanja likvidnosti preduzetnika sa područja ove lokalne zajednice.\n– Direktne mjere odnose se na poboljšanje likvidnosti preduzetnika, kojima je u periodu od marta do maja bio zabranjen rad odlukom Republičkog i opštinskog štaba za vanredne situacije. Tu će moći aplicirati preduzetnici kojima je u potpunosti bio zabranjen rad i oni kojima je bilo dozvoljeno da rade, ali su, usljed pandemije, imali smanjen obim posla – pojasnio je Ikonić.\nPrema njegovim riječima, drugi dio direktne mjere odnosi se na pomoć radnicima koji su ostali bez posla u periodu od 16. marta do 11. maja, odnosno u prvom talasu pandemije virusa korona.\n– Za direktne mjere biće izdvojeno 200.000 KM za pomoć preduzetnicima i 50.000 KM za pomoć radnicima, dok se indirektna mjera odnosi na pomoć ugostiteljima u vidu oslobađanja od zakupa javnih površina, odnosno ljetnih bašti, koji su plaćali zakup, a gdje će se opština odreći prihoda od zakupa u ukupnom iznosu od 15.000 KM – naglasio je Ikonić.\nOn je rekao da, prema informacijama kojima raspolažu u Odjeljenju, očekuju prijavu oko 200 preduzetnika kojima je bio u potpunosti zabranjen rad, dok su ukupan iznos za pomoć radnicima koji su ostali bez posla uskladili sa podacima evidencije Biroa za zapošljavanje Pale.\n– Ovo je javni poziv koji se realizuje nezavisno od redovnog poziva namijenjenog podršci preduzetnicima za investiciono ulaganje, koji je već uspješno okončan i kroz koji je 109 preduzetnika sa područja opštine Pale ostvarilo podsticaj u ukupnoj vrijednosti od oko 140.000 KM – istakao je Ikonić.\nЈavni poziv objavljen je juče u dnevnom listu “Glas Srpske”, na oglasnoj tabli opštine Pale i na zvaničnoj internet stranici opštine /www.pale.rs.ba/, a rok za podnošenje prijava na konkurs je 15 dana od dana objavljivanja u dnevnom listu.


Nike Downshifter 11 su dečije patike za trčanje i slobodno vreme dizajnirane da pruže udobnost i energiju. Izrađene su od laganih, prozračnih materijala za osećaj komfora, brzine i stila. Mrežasto gornjište pomaže stopalima da ostanu suva i rashlađena, dok pena u srednjem đonu nudi jastučastu podršku svakom koraku. Mekani ispuni oblažu deo oko gležnja za dodatni komfor, a gumeni đon obezbeđuje optimalnu trakciju na različitim površinama. Ove dečije patike su idealan izbor za aktivne sportiste kojima treba stabilna i udobna podrška tokom dana. Specifikacija: Dečije patike za mlađu decu- trčanje, lifestyle Gornjište: tekstil, sintetika Srednji đon od pene Obloga oko gležnja Gumeni đon .


08.03.2019. 17:53 > 19:20\n"Ali, nije Srbija tako mala i slaba kako misle. Odgovor na zahteve Prištine je jasno "ne"".\n"Oni su rekli da nikada neće doći na dnevni rad, a evo Albanci su je izglasali. Današnji komentar EU na to je da nemaju komentar. Što su rekli i obećali da neće doći na dnevni red. Prevarili su me, ali pre svega sebe", kazao je on.\nVučić je rekao da su u platformi stavili da moramo da priznamo Kosovo, i to odmah. "Nije to dovoljno, jer stoji da ako to uradimo danas, u granicama današnjeg Kosova, time bi se samo kvalifikovali da jednog dana oni priznaju nas i oproste naše neke grehove. To je preduslov da pokažemo znake poverenja, da mogu da priznaju Srbiju, kao da nismo država, pa nam stalo da nas priznaju. Da nije tužno, bilo bi smešno", rekao je on.\n"Hoću da naša deca odrastaju u miru, imaju svoj život u kojem razmišljaju o budućnosti", naveo je on. Vučić je govorio i kako mu je bilo kada je potpisao Briselski sporazum, kada su ga svi kritikovali, posebno oni koji su odavno predali Kosovo.\nRekao je da mu je bilo teško u Kosovskoj Mitrovici, jer su Srbi bili protiv Briselskog sporazuma, te je ostao celu noć i dan da im objasni da je neophodno da čuvamo mir, da ćemo se svakom stavkom boriti za opstanak, braneći nacionalne i državne interese. "Svi su govorili da sam izdajnik, i to i oni najgori, koji su predali KiM, dali nezavisnost presudom MSP, postavili granicu na Jarinju i Brnjaku", dodao je on.\n"Tražimo od vas Evropljana i sveta da našu reč poštujete, kao i slovo na papiru i tražite od druge strane isto. Danas je 2.149 dana kako oni nisu ispunili jedinu obavezu iz Briselskog sporazuma, a to je formiranje ZSO", rekao je on.\nVučić je kazao da to nije samo sramota Albanaca, koji govore da je njihova besa sve, a ne znači ništa.\n"Oni nama ništa nisu učinili na formiranju ZSO. Mi smo ispunili sve i to sam rekao i američkom predstavniku danas", dodao je on.\n"I sve to nije dovoljno, moraćemo još nekih pet uslova da ispunimo da bi oni velikani ovog sveta to nama zaboravili i priznali nas u jednom trenutku. Onda shvatite da su oni doneli odluku da dijaloga ne bude, da razgovora nikakvih ne bude. Njihova je želja da sa zapadnim partnerima ponize Srbiju", rekao je on.\n"Ali, da uništite i "skratite" Srbiju - to ni mnogo jači od vas iz Prištine nisu uspeli, pa neće ni vi", zaključio je on.\nVučić je rekao da su se u jednoj stvari prevarili i poručio da Albanci mogu da nas napadaju i misle da nas gaze, ali da nas nikada neće zgaziti.\n"Ovo govorim svestan na kolikom udaru ću biti svetskih moćnika, ali i domaćeg ološa. Za razliku od njih, ja rezervnu otadžbinu nemam. Moja deca ne rade ni za London ni za Vašington i živeće u Srbiji. Ja nikad neću da idem odavde", naglasio je Vučić.\nPredsednik Srbije je rekao da bi ga obesili u Briselu da smo mi doneli platformu kakvu su doneli Albanci.\n"Ali, Abancima je sve dozovljeno. U svetu imaju svoje miljenike i štićenike. Mi to nismo. Mi ćemo nastaviti da budemo na evropskom putu, ali pre svega ćemo nastaviti na srpskom putu, razvijajući zemlju, zapošljavajući ljude i brinući o svojim ljudima i o svom narodu na Kosovu i Metohiji", poručio je Vučić.\nSve lažov do lažova\nKaže da su Albanci govorili - sačekajte i takse će biti ukinute i da je on bar 50 puta govorio da ih neće ukinuti, jer dobro zna da lažu, kao i da dobro zna te prevarante.\n"Ni reč im više ne verujem, sve lažov do lažova", dodao je Vučić.\nPodsetio je da su samo nakon dva dana razgovora sa njim uhapsili Marka Ðurića i prebili ga.\nPre tri dana su, rekao je Vučić, digli poternice za još 10 najsposobnijih momaka sa KiM.\nKaže da su za sve što je slobodno i hrabro na KiM, što sme da im se suprostavi, podigli poterenice, jer žele da proteraju naš narod.\n"Sad im kažem - nema više Oluje i Bljeska i znam dobro šta govorim kada vam ove reči saopštavam, a, vi vodite računa i probajte samo da se igrate", poručio je Vučić.\nNaveo je da mi nikoga nećemo da diramo, niti da izazivamo sukobe, već tražimo mir i razgovore.\n"A, vi kada ukinete platforme i takse, dobrodošli na razgovore, ma kakvi lažovi da jeste".\nVučić podseća da se vodi kampanja protiv Srpske liste na KiM, jer su to ljudi kojima je Srbija otadžbina i zato što su neposlušni Tačiju i Haradinaju.\nPodsetio je da će uskoro, 17. mart, biti obeležen pogrom 2004. godine kada su nam Albanci spaljivali crkve i manastire i lomili krst na crkvi u Podujevu i istakao da je Albanac koji je to radio umro posle od raka.\nZa to vreme, dodaje Vučić, naša vlast se krila u mišju rupu i kada su 2008. proglasili nezavisnost Kosova, Tadić i Koštunica su se svađali oko vlasti.\n"Baš ih je bilo briga za naš narod na KiM", dodao je Vučić.\nKaže da se Priština u platformi poziva upravo na odluku Međunarodnog suda pravde iz 2010. godine, u tački 1 i u tački 6, a što su im "kreteni" iz prethodne vlasti dali na tacni.\n"Kreteni iz Srbije su im dali to na tacni, mala i slaba je to reč", naglasio je Vučić i dodao da je ta presuda jedini argument na koji se Tači poziva svuda, i u Minhenu i u Savetu bezbednosti.\nVučić dodaje da su im Tadić i Jeremić to "dali u ruke".\nIstakao je, takođe, da je na njihovom protestu Jedan od pet miliona bilo ukupno 40 ljudi na KiM, dok je bilo 4.500 ljudi na protestu protiv albanskih valsti.\nBravo za Srbe junake, istakao je i dodao da oni ne dozvoljavaju da ih ponize i proteraju sa ognjišta.\n"Zato, nemojte da brinete, Srbija će znati svoje da čuva i sačuva, a nikoga nećemo da napadamo".\nVučić kaže da je Albancima nudio kompromis koji nisu prihvatili i da je ponosan što nijednog sekunda se nije pomerio sa tačke koju je predstavo pre šest godina i da je uvek govorio da smo za mir i kompromise, ali da Albanci na to nisu spremni i da su govorili da imaju iza sebe SAD i EU.\nVučić je dodao da su njegovi politički protivnici mislili da mogu da ga uplaše protestima i poručio im da ih se ne plaši, jer zna uz koga je Srbija.\n"Koliko je vas ovde došlo po kiši, samo iz jednog okruga. Digla se i ustala slobodna i slobodarska Srbija. To je Srbija pristojnih i ponosnih ljudi", poručio je Vučić, praćen uzvicima građana "tako je".\nHoću da ljudi vide budućnost u Srbiji\nPredsednik Vučić rekao je danas da će država davati sve veće subvencije i da će povećati plate i penzije, kako ljudi ne bi napuštali zemlju, a sve je to moguće, jer je, kako kaže, stanje u ekonomiji sve bolje zahvaljujući teškim reformama koje su sprovedene.\n"Hoću da ljudi vide budućnost u Srbiji", poručio je predsednik.\nVučić je na skupu u Sremskoj Mitrovici, u okviru kampanje Budućnost Srbije, zahvalio na veličanstvenom dočeku u svim mestima koje je danas posetio u Sremu, a na kojima je, kaže, bilo više hiljada ljudi.\nČestitao je i svim ženama praznik, 8. mart i poželeo da ih bude što više na mestima na kojima se odlučuje.\n"One su te koje vode našu zemlju, naš narod, i da mi budemo pošteni i priznamo koliko su one odgovornije od nas", rekao je Vučić.\nGovorio je i o velikom broju investitora koji su došli u taj deo Srbije i istakao da je u poslednje četiri, četiri i po godine u Sremu otvorio 18 novih fabrika.\n"Nisam zatvarao fabrike, a dok su drugi bili na vlasti, brojale su se u stotinama. U Srem smo doveli neke od najmoćnijih nemačkih, američkih i austrijskih investitora", rekao je Vučić.\nNajmanje investitora je, primetio je, bilo u Šidu, te naveo da će morati još više investitora da dođe, ne samo u Šid, nego i u druge gradove, kako bi se smanjila nezaposlenost koja je u Sremu čak i najniža - jednocifrena.\nCilj je, dodaje, da stopa nezaposlenosti bude ispod pet odsto.\n"Znam da se ljudi lako naviknu na bolje. Pre nekoliko godina smo bili pred bankrotstvom, država samo što se ugasila nije. Nismo imali fabrike, zaposlene koji bi plaćali poreze, gotovo da nismo imali za penzije, ali vam obećavam da ćete ove i naredne godine imati veće plate i penzije", istakao je predsednik.\nKako kaže, srpska ekonomija jača" i to smo uspeli zahvaljujući vama koji ste podržali teške reforme, koji niste verovali i ne verujete u lakoverna obećanja - glasaj za mene, pa će da bude bolje - neće. Glasajte za one koji su posvećeni, marljivi i one koji znaju da teškim merama mogu da donesu rezultat", poručio je Vučić.\nPored povećanja plata i penzija, Vučić je najavio i sve veća ulaganja, odnosno subvecnije u poljoprivredu.\n"Imamo sve više novca. Hoćemo da ostavimo i ljude u gradu, da ne idu u Slovačku, Češku, hoću da ljudi vide budućnost u Srbiji", istakao je on i naveo da sve što obećava, obećava na osnovu onoga što vidi u budžetu i na osnovu trenda u srpskoj ekonomiji.\nUskoro "Bela knjiga" o uništenim fabrikama\nVučić je u Sremskoj Mitrovici najavio da će uskoro biti objavljena "Bela knjiga" o uništenim fabrikama od 2000. do 2012. godine.\nPoručio je da se neće ulizivati Ðilasu, Jeremiću, Obradoviću, onima koji su opljačkali Srbiju.\nPošteni da ne brinu, lopovi da plate i vrate\nPredsednik Srbije izjavio je da nikada nije dobio toliko poziva kao zbog Zakona o poreklu imovine koji će uskoro biti donet i poručio da svi koji su pošteno stekli bogatstvo ne moraju da brinu i da im država neće ugrožavati imovinu.


Parlament žali zbog „značajnog pogoršanja“ u oblasti demokratije, vladavine zakona i osnovnih prava.\nU rezoluciji usvojenoj sa 358 glasova za, 277 protiv i 56 suzdržanih, poslanici izražavaju „nedvosmislenu podršku narodu Bugarske u njihovim legitimnim zahtevima i težnjama za pravdom, transparentnošću, odgovornošću i demokratijom“. Oni osuđuju policijsko nasilje i „nesrazmernu intervenciju“, posebno svaku upotrebu sile nad ženama, decom i novinarima, kao i „nezakonite i prekomerne revizije“ privatnih preduzeća koja podržavaju proteste.\nU tekstu se primećuje „značajno pogoršanje poštovanja principa vladavine zakona, demokratije i osnovnih prava, uključujući nezavisnost sudstva, podelu vlasti, borbu protiv korupcije i slobodu medija“. Takođe se fokusira na trajna sistemska otvorena pitanja u pravosuđu, posebno na nedostatak okvira za pozivanje na odgovornost Vrhovnog sudskog saveta i generalnog tužioca.\nOstala pitanja uključuju:\n-ustavnu reformu, koja bi trebalo da bude u skladu sa međunarodnim standardima\n-moguće promene izbornog zakona, pre sledećih parlamentarnih izbora\n-zakone koji su usvojeno prebrzo\n-istrage korupcije na visokom nivou bez opipljivih rezultata\n-stanje osnovnih prava, npr. u pogledu govora mržnje, polne i seksualne diskriminacije, prava Roma i tražilaca azila.\n-evropski poslanici osuđuju kampanje klevete i nasilje nad novinarima.\nDuboko su zabrinuti pogoršanjem u oblasti slobode medija, transparentnosti i nedostatkom raznolikosti u vlasništvu medija, i zabrinuti su zbog toga što je navodno veća verovatnoća da će EU fondovi biti dodeljeni vladinim medijima. Oni ističu potrebu za strožom kontrolom potrošnje EU fondova i žele da se hitno reši zabrinutost zbog novca poreskih obveznika koji se koristi za bogaćenje onih bliskih vladajućoj stranci.\n„Vladavina zakona znači podelu vlasti, ali navodi o korupciji u sudovima i političkim procesima se množe. Ona podrazumeva slobodu medija, ali svedoci smo da vlada vrši sve veći uticaj na javne medije i primenjuje klijentelizam kada su u pitanju privatni mediji. Ona takođe znači podržavanje građanskih prava, ali svedoci smo policijske brutalnosti i zatiranja prava manjina“, rekao je izvestilac Juan Fernando Lopez Aguilar (S&D, ES).\nDemonstranti u Bugarskoj pozvali su premijera Bojka Borisova i glavnog tužioca Ivana Geševa da podnesu ostavke, jer su građani sve više frustrirani zbog sistemske političke korupcije. / Ibna


"Lale" zakazale generalku - Sportske.net\nTrećeplasirani tim fudbalskog šampionata Srbije zakazao je još jedan kontrolni meč u sklopu priprema za prolećni deo sezone koji će ujedno biti i generalna proba za prvenstveni susret sa Spartakom.\nVoša u petak odmerava snage sa RadnikomPeh za Vošu - Jovančić na dužoj pauzi!Novo pojačanje - Povratnik u redovima Vojvodine!Voša se vratila, pripreme nastavlja u Novom SaduZvezda može do Planića - Ovo su uslovi!\nFudbaleri novosadske Vojvodine odigraće u naredna dva dana dve kontrolne utakmice u sklopu završnice priprema za prolećni deo sezone, a subotnji okršaj sa prvoligašem iz Borče ujedno će biti generalna proba pred gostovanje u Subotici.\nPisali smo da je za petak zakazan duel sa Radnikom iz Surdulice. Taj meč će biti odigran od 14 časova, dok je za subotu, 11. februar, organizovan okršaj sa BSK Borčom.\nKontrolni susret sa prvoligašem iz Borče biće odigran od 11 časova na terenu fudbalskog centra "Vujadin Boškov" u Veterniku i to će biti generalna proba za izabranike Dragana Ivanovića.\nBSK Borča se nakon prvog dela sezone nalazi na jedanaestom mestu u Prvoj ligi Srbije sa 17 osvojenih bodova, a tokom jesenjeg dela sezone igrala je u osmini finala Kupa Srbije protiv Crvene zvezde.\nNovosadska Vojvodina će na startu prolećnog dela sezone odmeriti snage sa subotičkim Spartakom na severu Bačke.


Na deponiji Livade proizvodiće se električna energija iz deponijskog biogasa | Energetski portal Srbije\nNa deponiji Livade proizvodiće se električna energija iz deponijskog biogasa\n02.02. 2018 Region\nDeponija doo Podgorica pozvala je zainteresovana lica da se prijave na Javni oglas za davanje koncesija za eksploataciju deponijskog biogasa za proizvodnju električne energije na Deponiji “Livade” u Podgorici, saopšteno je iz Podgorice.\nDavanje koncesija, kako su kazali se sprovodi na osnovu javnog nadmetanja na način definisan Zakonom o koncesijama. Cilj javnog nadmetanja je izbor najpovoljnije ponude za izgradnju postrojenja za proizvodnju električne energije iz deponijskog biogasa, navode iz Glavnog grada. Predmet koncesije je projektovanje, izgradnja, korišćenje i održavanje kogeneracionog postrojenja za eksploataciju deponijskog biogasa za proizvodnju električne energije.\nOvo je prvi projekat ove vrste u Crnoj Gori, a njegovom realizacijom, iz biogasa koji se stvara u sanitarnim kadama, proizvodiće se električna energija. Izgradnjom tog postrojenja valorizovaćemo njegov energetski potencijal i obezbedićemo dodatne prihode u gradski budžet. Implementacija ovog projekta doprineće održivom razvoju, a pre svega promovisanjem prozvodnje električne energije iz obnovljivih izvora.\nPredviđeno je da elektrana na biogas bude karakteristične snage oko 6.570.000 kw/h po godini, a vrednost planirane investicije iznosi oko 2 miliona evra. Projekat će biti realizovan u formi privatno-javnog partnerstva.


Art magazin - SEE New Perspectives: Iz ugla fotografa sa Balkana\nIzložba "SEE New Perspectives: Iz ugla fotografa sa Balkana" predstavlja radove nove generacije balkanskih fotografa. Petnaest talentovanih fotografa iz Jugoistočne Evrope odabrano je da učestvuje na master klasu za profesionalne fotografe koji su organizovali World Press Photo i Fondacija Robert Bosch. Učesnici su napravili foto-eseje o aktuelnim pitanjima iz regiona sa ciljem da se prikaže promenjena stvarnost u lokalnim i regionalnim sredinama i se podstakne posmatranje Jugoistočne Evrope iz "nove perspektive".\nIzlažu: Andrei Pungovschi (Rumunija), Armend Nimani (Kosovo), Bevis Fusha ( Albanija), Dženat Dreković (Srbija), Eugenia Maximova (Bugarska), Ferdi Limani (Kosovo), Jasmin Brutus (Bosna i Hercegovina), Jetmir Idrizi (Kosovo), Marko Risović (Srbija), Nemanja Pančić (Srbija), Octav Ganea (Rumunija), Petrut Calinescu (Rumunija), Sanja Knežević (Srbija), Tomislav Georgiev (Makedonija) i Vesselina Nikolaeva (Bugarska).\nIzložba je predstavljena u oktobru ove godine u Sarajevu (BiH), a nakon Beograda ova putujuća izložba biće predstavljena u Zagrebu (Hrvatska), potom u ostalim gradovima regiona i konačno na završnoj izložbi u Berlinu (Nemačka).\nU toku trajanja izložbe biće organizovani prateći programi svake nedelje koji podrazumevaju panel-diskusije, projekcije filmova, tematske radionice i organizaciju lokalnog fotografskog takmičenja.


Srbi u Sarajevu govore tiho - Sputnjik Srbija\n05:51 30 Novembar 2020\n08:10 05.08.2017 Preuzmite kraći link\n„Od Slovenije do Makedonije, Crne Gore, BiH, imamo ozbiljne probleme koji idu na narušavanje srpskog nacionalnog identiteta“, ocenio je Dodik.\n„Pripadnici ostalih naroda imaju potpuno pravo izražavanja identiteta. Razgovarali smo o toj činjenici“, rekao je Dodik.\nDodik je kazao da u prethodnim vremenima uloga međunarodne zajednice „ u najmanju ruku nije bila korektna“.\nKako je rekao, ona je pokušala da uruši RS i da ojača unitarnu BiH koja je „antisrpski projekat“.\n„Mi u RS ne vidimo mogućnost i okvir za našu nacionalnu slobodu“, rekao je Dodik i dodao da je BiH koja je stvorena Dejtonom pomalo izgubljena, jer je degradirana.\nOn smatra i da je veoma važno što se u Srbiji obeležava godišnjica „Oluje“, kako bi se ukazalo na to koliko je Srba iz Hrvatske prognano i ubijeno.\nDodik je istakao značaj jedinstva RS i Srbije, a naveo je da je zahvalan predsedniku Srbije Aleksandru Vučiću na tome što je tek sa njim kao premijerom uspostavljeno obeležavanje „Oluje“.\nregion, položaj, Srbi, Milorad Dodik


Boško Obradović: Vučić je jedna obična kukavica\nZoran Radojičić Aleksandar Stojčić Milenko Baborac Dragan Dželetović Srboljub Mickić Marko Stefanović Miljojko Jelić Dalibor Dašić Ljubomir Protić Tomislav Petrović\nSreda, 28.12.2016 16:17\nPredsednik Dveri, Boško Obradović, izjavio je danas u Narodnoj skupštini da je krajnje vreme da se ispita najviša korupcija u jednom društvu, a to je korupcija u vrhu vlasti, u srcu jednog sistema. Nedolaskom na institut Poslaničkih pitanja Vladi, Vučić je pokazao da je jedna obična politička kukavica.\nPredsednik Dveri je naglasio, da je Skupština Srbije radila više od 24 sata, da bi se na silu danas završilo postojeće zasedanje, kako ne bi bilo nastavljeno sutra i kako predsednik Vlade sutra sa čitavom Vladom ne bi imao obavezu da dođe i odgovara na Poslanička pitanja. „Sutra je poslednji četvrtak u mesecu, dan kada Vlada po Poslovniku Narodne skupštine, im obavezu da odgovara na pitanja narodnih poslanika. Međutim, ovo je već drugi mesec kako Vlada ne dolazi da odgovara na pitanja poslanika, a postojalo je i deset zahteva za posebne sednice, na koje Vlada takođe uopšte nije došla.\nZato mi danas postavljamo Vladi Srbije i predsedniku Vlade sledeća pitanja, a takođe i Agenciji za borbu protiv korupcije, jer smo uskraćeni da ih sutra postavimo“ – rekao je Boško Obradović i postavio sledeća pitanja:\nPitamo Aleksandra Vučića i nadležne državne organe – Ko štiti Mlađana Dinkića? Pod čijim uticajem je Tužilaštvo za organizovani kriminal? Kako je moguće da jedan od aktera brojnih koruptivnih afera bude nevin?\nKako je Dinkić, kao „najveći pljačkaš i lopov u Srbiji“, kako ga je pre nekoliko godina nazvao Aleksandar Vučić, i optužio ga da je opljačkao Nacionalnu štedionicu, Evroakciz banku i Veksim banku, i da je učestvovao u pljački Aerodroma i cementare „Novi Popovac“, danas potpuno nevin, i u međuvremenu postao odličan Vučićev saradnik? Da li je sada on Dinkiću dao imunitet za pljačkanje Srbije i naših građana?\nTražimo od Agencije za borbu protiv korupcije da nam hitno dostavi svoja saznanja u vezi sa poslovanjem Fondacije Dragice Nikolić. Ovo je od suštinskog interesa za javnost, imajući u vidu da je Nikolić najavio svoju kandidaturu.\nDa li je prekršen član Zakona o Agenciji za borbu protiv korupcije koji propisuje da funkcioner ne sme da koristi javnu funkciju za sticanje bilo kakve koristi ili pogodnosti za sebe ili povezano lice?\nDa li su donatori Fondacije zauzvrat dobili bilo kakve povlastice ili privilegije?\nDa li je predsednik Nikolić svojim postupanjem zloupotrebio javnu funkciju i nije više dostojan da bude predsednik države?\nPredsednik Dveri je još dodao da su mediji ovih dana otkrili bogatstvo porodice Krkobabić samo u nekretninama u vrednosti od 1,8 miliona evra, bogatstvo porodice Vučić samo u nekretninama od 1,1 milion evra, zatim da roditelji Aleksandra Vučića imaju kuću i garažu u naselju Jajinci od 209 kvadrata, vrednosti 141.000 evra, koja je izgrađena bez dozvole za gradnju, kao i vikendice porodice Nikolić na Savi, ofšor firme ministra odbrane Zorana Đorđevića, i nastavio sa pitanjima:\nPitamo nadležne državne organe da li će se zakon primenjivati i u slučaju predsednika, premijera i ministara kao što se primenjuje prema običnim građanima?\nŠta radi Agencija za borbu protiv korupcije kada cela Srbija zna da svi ovi političari koji su se obogatili na grbači siromašnog naroda svoju imovinu nikada ne stavljaju na svoje ime već uvek prebace na povezana lica iz najbliže porodice i tako je skrivaju?\nDa li bilo ko u Srbiji veruje da Aleksandar Vučić živi od 100.000 dinara plate predsednika Vlade i nema nikakve druge prihode?\n„Jeste ovo vreme praznika, i Vučić verovatno misli da je Deda Mraz, ali više ni deca ne veruju u ove bajke. Vreme je da Agencija ozbiljno ispita poreklo imovine porodica Nikolić, Vučić, Krkobabić, Đorđević i svih aktuelnih funkcionera vlasti, jer očito skrivaju poreklo svoje imovine. Krajnje je vreme da se ispita ta najviša korupcija u jednom društvu, a to je korupcija u vrhu vlasti, u srcu jednog sistema“ - zaključio je predsednik Dveri, Boško Obradović.


Worlds 2017 – Odrađen žreb grupa za LoL svetko prvenstvo | RUR eSports\nby Mickko on 13/09/2017\nNakon završenih kvalifikacija za završno svetsko prvenstvo, Worlds 2017, odrađen je i žreb u kojem su kvalifikovane ekipe saznale svoje protivnike u grupnoj fazi koja počinje 5. oktobra!\nTimovi koji su bili učesnici žreba poređani su na osnovu plasmana njhivog regiona na ovogodišnjem Mid Season Invitational turniru, pa su se u žrebu našli timovi iz Južne Koreje, Kine, Severne Amerike, Evrope, Vijetnama i Tajvana. Svoje protivnike saznale su sve korejske ekipe, po 2 iz Kine Evrope Amerike i Tajvana, kao i jedini prestavnik i Vijetnama. Ovako izgleda žreb grupne faze za Worlds 2017. godine:\nGrupa C definitivno deluje kao grupa smrti, dok iz ovog žreba deluje kao da najbolji američki predstavnik, TSM, ima učešće u najlakšoj grupi. Iako grupe A B i C imaju ekipe iz Vijetnama i Tajvana, grupe uopšte neće biti toliko lake. Poznato je da na međunarodnim turnirima, kao i svim turnirima širom sveta u svim sportovima i esportovima, upravo autsajderi umeju napraviti najveće iznenađenje i uzeti po koji meč favorizovanom protivniku. Grupe A i C definitivno će biti zanimljive za glednanje jer se u njima nalaze po jedan predstavnik Koreje i Kine. Evropski predstavnik, G2, još jednom nije bio povlašćen ishodom žreba. Nakon prošlogodišnjeg žreba u kojem su igrali protiv korejskog šampiona, ROX Tigersa, ovoga puta našli su se u grupi sa korejskim Samsungom kao i kineskim Royalom.\nNakon ovakvog ishoda žreba, od neazijskih timova, najviše se očekuje od TSMa i Misfitsa koji se nalaze u grupi D, koja je možda i najlakša grupa imajući u vidu da se u njoj ne nalazi ni jedan kineski ni korejski predstavnik.\nKao što se iz dosadašnjeg žreba može zaključiti, ostalo je još da se saznaju poslednji, četvrti, članovi svih grupa. Poslednji članovi grupa odlučiće se na kvalifikacijama u kojima učestvuje čak 12 ekipa, koje su podeljene u 4 grupe po 3. Za favorite za plasman u grupnu fazu definitivno faže evropski Fnatic, kineski World Elite i američki Cloud9. Ovako su raspoređene kvalifikacione grupe:\nImajući u vidu potencijalna tri učesnika grupa, očigledno je da ovih “grupa smrti” može biti i više, na primer u slučaju upadanja Fnatica u grupu A sa SKTom EDGjem i AHQom ili plasmana Cloud9 u grupu C sa ekipama G2 Royal i Samsung. Poslednji kvalifikacioni turnir igra se 23. septembra, dok se Worlds igra nedelju dana kasnije, u standardnom terminu prve nedelje oktobra.\nDOGAĐAJI, eSports, export-lol, League of Legends, NAJAVE, TEKSTOVI, Turniri, VESTI\nahqEDward GamingesportEULCSFlash Wolvesg2gigabyte marinesgplImmortalslckleague of legendsLMSlolLongzhu GamingLPLMisfitsNALCSRiotRoyal Never Give UpSamsung GalaxySKTTSMWorlds\nahq, EDward Gaming, esport, EULCS, Flash Wolves, g2, gigabyte marines, gpl, Immortals, lck, league of legends, LMS, lol, Longzhu Gaming, LPL, Misfits, NALCS, Riot, Royal Never Give Up, Samsung Galaxy, SKT, TSM, Worlds


Tramp ipak odobrio seizmička ispitivanja u Atlantskom okeanu | Portal NA VODI\nTramp ipak odobrio seizmička ispitivanja u Atlantskom okeanu\n15. maj 2017. - Vesti - Tagged: Amerika, nafta, Tramp\t- Bez komentara\nPredstavnici administracije predsednika SAD Donalda Trampa počinju da odobravaju seizmička ispitivanja Atlantskog okeana, kao prvi korak ka bušenju u potrazi za naftom u moru, u oblasti gde je to decenijama bilo zabranjeno.\nMinistarstvo SAD za unutrašnja pitanja saopštilo je da razmatra šest zahteva energetskih kompanija koje su bile odbijene za vreme administracije Baraka Obame.\nGrupe za zaštitu životne sredine saopštile su da mnogi lokalni odbornici protiv ispitivanja, navodeći da bi jak zvuk detonacija tokom ispitivanja mogao da naškodi morskim životinjama.\nIndustrija nafte i gasa zalaže se za ova ispitivanja, kojim se nalaze potencijalne lokacije za buduće potraganje za naftom i gasom.\nTakvih ispitivanja 30 godina nije bilo u oblasti srednjeg i južnog Atlantika.\nTramp je prošlog meseca potpisao ukaz u kome se predvidja širenje istražnog bušenja za naftu u Severnom ledenom okeanu i na Atlantiku. Tim ukazom poništena je prethodna naredba predsednika Baraka Obame.


Studenti FON-a pobednici takmičenja o bezgotovinskom plaćanju - Infostud | NajStudent.com\nStudenti Fakulteta organizacionih nauka u Beogradu, okupljeni u tim "Kontaktles voriors" (Contactless warriors), dobili su prvu nagradu u finalu studentskog takmičenja za najbolje ideje koje mogu da doprinesu smanjenju novca u opticaju i razvoju bezgotovinskog prometa.\nReč je takmičenju "Kešles Kejs Čelendž 2017" (Cashless Case Challenge 2017) koje je deo edukativne kampanje u godini borbe protiv sive ekonomije, navedeno je u saopštenju Naleda u kom se dodaje da je finale održano danas u Beogradu.\nPobednički tim su činili studenti Marija Demirović, Jelena Popović i Aleksandar Đukanov koji su predložili da sredstvo za plaćanje ne budu samo kartice i mobilni telefoni već sve moguće vrste "gedžeta" pa i satovi ili narukvice koji bi bili povezani sa računom putem novih tehnologija, navedeno je u saopštenju.\n"Ideja tima 'Kontaktles voriors‘ ocenjena je kao najbolja jer zadovoljava sve kriterijume. Ima široki obuhvat, sprovodiva je i održiva i istovremeno utiče na smanjenje gotovine u opticaju i sive ekonomije, a posebno doprinosi finansijskoj inkluziji mladih", navodi se u saopštenju.\nOrganizatori takmičenja su Ministarstvo finansija i Naled, uz pokroviteljstvo kompanije Masterkard i u partnerstvu sa Sosijete Ženeral bankom, Fakultetom organizacionih nauka i studentskom organizacijom Kejs stadi klab.\nPredsedavajući Saveza za fer konkurenciju u Naledu Goran Pitić je rekao da je podsticanje bezgotovinskih plaćanja važan deo Nacionalnog programa za suzbijanje sive ekonomije jer elektronske transakcije omogućavaju da budu evidentirane i vidljive poreskim organima i kada račun nije izdat.\n"Studenti su pokazali visoku svest o štetnosti sive ekonomije po građane i privredu, a posebno o mogućnostima koje nove tehnologije pružaju u rešavanju ovog problema. Dobili smo niz kvalitetnih ideja, među kojima su uvođenje POS terminala na šaltere državnih institucija, razvoj plaćanja putem QR koda, uvođenje eČitača kao konkurencije POS terminalima i razvoj različitih mobilnih aplikacija za elektronska plaćanja", naglasio je Pitić.\nU saopštenju piše da je drugo mesto pripalo ekipi "S-gen" sa beogradskog Ekonomskog fakulteta sa interesantnom aplikacijom usmerenom na studentsku populaciju, koja bi omogućila da u kafićima elektronski razmene i podele plaćanje računa.\nNa trećoj poziciji našao se tim "24h" sa beogradskog FON-a sa idejom za uvođenje eČitača kartica na zelenim pijacama koji su jeftiniji, mobilni i ne moraju da budu umreženi s kasom dok bi njihovu nabavku finansirao grad ili država.\nInače, piše u saopštenju, glavna nagrada za prvoplasirani tim je plaćena stručna praksa za svakog člana u trajanju od šest meseci u kompaniji Masterkard, Sosijete Ženeral banci i Naledu.\nNagrada za sve članove tri prvoplasirana tima su tablet računari, promotivni i drugi pokloni, a nagradnim fondom predviđena je i promocija radova pet najboljih timova na sajtu uzmiracun.rs, dodaje se u saopštenju.


Privatizacija gasi vodoprivredna preduzeća? - JuGmedia\nPrivatizacija gasi vodoprivredna preduzeća?\nNIŠ – Među 502 društvena preduzeća u Srbiji za koje je objavljen javni poziv investitorima za kupovinu našla su se i vodoprivredna preduzeća poput „Erozije“.\nZaposleni u vodoprivrednim preduzećima smatraju da privatizacija znači zapravo njihovo gašenje i već sutra u Ministartvu privrede izneće svoje razloge protiv prodaje.\nU „Eroziji“ ističu da su iznenađeni što su se uopšte našli među preduzećima koja moraju da budu privatizovana jer je u aprilu ove godine Vlada Srbije usvojila zaključke kojima se vodoprivredna preduzeća izizuimaju iz procesa klasične privatizacije.\nZaključci koje je Vlada tada usvojila podrazumevali su transformaciju društvenog kapitala, ali tako da država postavne većinski vlasnik vodoprivrednih preduzeća i zadrži ingerencije nad radom vodoprivrednih preduzeća.\nDirektor „Erozije“ i predsednik Udruženja vodoprivrednih preduzeća Srbije Slobodan Marković kaže da nema nikakvu dilemu u pogledu toga šta će biti sa vodoprivrednim preduzećima ukoliko budu privatizovana.\n„Privatizacija će sigurno značiti i gašenje „Erozije“, ali i drugih vodoprivrednih preduzeća jer privatni sektor neće da se bavi ovim poslom kao što to rade društvene firme. Privatnik neće da radi u bespućima sa malo zarade ili bez zarade“, rekao je Marković.\nOna naglašava da od svih ranije privatizovanih vodoprivrednih preduzeća, a takvih je na desetine, samo jedno još dobro radi, dok su sva ostala ili ugašena ili jedva preživaljavaju. Na spisku vodprivrednih preduzeća koja su nakon prodaje upropašćena nalaze se između ostalog i „Južna Morava“ iz Niša, „Vodogradnja“ iz Vranja, „Erozija“ iz Vladičinog Hana, „Erozija“ iz Kragujevca, „Vodoprivreda“ iz Negotina.\n„Privatni kapital ide tamo gde ima posla i zarade i onda će se desiti da u urgentnim slučajevima, kada poplave ozbiljno zaprete, u ovom kraju nema ko da reaguje, zato što je novi vlasnik mašine i ljude uposlio, recimo, u Subotici“, istakao je Marković.\nOn ističe da je „Erozija“ odigrala značajnu ulogu u saniranju štete kao i njihovoj prevenciji tokom poplava koje su maja zadesile Srbiju, što je očigledan dokaz da je potrebno da ovo preduzeće i dalje postoji. Marković dodaje da država Srbija mora ozbiljno da stane iza ozbiljnih firmi i kaže da joj one trebaju.\nNa spisku preduzeća koja moraju da budu privatizovana do kraja 2015. godine nalaze se iz Niša još i Ei holding, , Ei „Računari“, Ei „Elmag“, Ei „Komerc“, „Kvalitet“,„Inter best“, MIN holding, „Vagonka“, „Lokomotiva“, Niška televizija , kao i firme koje nemaju ni jednog zaposlenog – Ei „Komponente“, „Beobagat“, „Inles“ , „Alprom“ , „Frank komerc“ i „Mondial“.\nKontaktna sočiva sve dostupnije rešenje\nKadetkinje Aktavis Akademije brane boje Leskovca i Srbije\nTanja Antić iz Leskovca plasirala se za finale kupa Srbije u atletici\nAtletičarka Atletskog kluba “Dubočice” Tanja Antić plasira se za finale kupa Srbije koje se održava u Sremskoj Mitrovici 28 i 29 maja. (više…)\nMladi koji su nakon isplate prvih 100 evra u februaru napunili 30 godina dobiće pare i u junu\nSvi mladi koji su početkom februara već dobili po 100 evra novčane podrške, neće ponovo morati da se prijavljuju, jer će im ona biti automatski…


Anunobi hitno operisan, pauzira prve dve runde doigravanja\nAutor: Stefan Stanković Datum objave: 13.04.2019. Foto: slamonline.com\nOgugua Anunobi, poznatiji kao Ou Dži (OG), hitno je u četvrtak morao da bude podvrgnut operaciji, pri kojoj mu je odstranjeno slepo crevo.\nMomak koji je rođen u Velikoj Britaniji se posle meča sa Minesotom, u utorak uveče, požalio na bolove u delu stomaka, nakon čega je pregledom ustanovljeno da je došlo do upale slepog creva i da ono mora biti odstranjeno.\nU Torontu su se nadali da će Anunobi biti spreman za drugu rundu plej-ofa, međutim, po najnovijim informacijama koje ima Adrijan Vojnarovski, postoji bojazan da krilni igrač Reptorsa možda neće biti spreman ni za početak finala konferencije, ukoliko se uopšte tamo budu plasirali.\nAnunobi igra svoju drugu sezonu u Torontu, prosečno je beležio 7 poena i 2.9 poena, za oko 20 minuta, uglavnom ulazeći u igru sa klupe. Ono što će Reptorsima ipak najviše nedostajati je njegova odlična igra u odbrani i sposobnost da pokriva i brani više pozicija u timu.


Završen bilateralni skrining za 5. poglavlje Javne nabavke\nU Briselu je 19 novembra 2012. godine, održan bilateralni analitički pregled pravne tekovine za 5. pregovaračko poglavlje na kojem je predstavljen nivo usklađenosti pravnog sistema Crne Gore s pravnom tekovinom Evropske unije u oblasti javnih nabavki.\nPredstavnici Uprave za javne nabavke Mersad Z Mujević, Sandra Škatarić, Gorana Mrvaljević, koji su ujedno članovi Radne grupe i Koordinatori podgrupa za oblasti generalnih principa, elektronskih nabavki, komunalnog sektora i jedinstvenog rječnika javnih nabavki, predstavili su kolegama iz Evropske komisije crnogorski zakonodavni okvir u navedenim oblastima i nivo njegove usaglašenosti sa pravnom tekovinom EU.\nTeme i oblasti koje su obuhvaćene ovim poglavljem odnosile su se i na regulisanje javnih nabavki u klasičnom sektoru, odbrane, koncesija, pravne zaštite, životne sredine, kao i međunarodne aspekte u ovoj oblasti.\nPredstavljeni su postojeći kapaciteti za efikasno sprovođenje propisa u ovim oblastima i planovi daljeg usklađivanja s pravnom tekovinom i standardima EU.\nPredstavnici EK su izrazili zadovoljstvo kvalitetom pripremljenih materijala i izlaganjima članova radne grupe za 5. poglavlje. Ocijenili su da su crnogorski propisi u ovoj oblasti velikim dijelom usklađeni s evropskim i da u narednoj fazi fokus treba da bude na njegovoj primjeni i jačanju kapaciteta.\nOkončanjem ovog sastanka završena je faza analitičkog pregleda usklađenosti za 5. poglavlje nakon čega će Evropska komisija sačiniti izvještaj o skriningu koji će predstavljati osnovu za dalji tok pregovora u oblasti javnih nabavki.


Svi momci rođeni 1997. pozvani da se upišu u vojnu evidenciju - Knjaževačke novine\nSvi momci rođeni 1997. pozvani da se upišu u vojnu evidenciju\nMinistarstvo odbrane najavilo je da će u februaru uvoditi u vojnu evidenciju mladiće rođene 1997. i starijih godišta, koji nisu uvedeni u regrutni sistem u kalendarskoj godini u kojoj su navršili 18 godina.\nUpisivanje u vojnu evidenciju je obavezno, Foto: K. Kamenov\nUvođenje u vojnu evidenciju vršiće se, od 2. do 27. februara u centrima Ministarstva odbrane za lokalnu samoupravu, prema mestu prebivališta regruta, radnim danima od 9 do 14 časova, navodi se u saopštenju.\nUvođenje u vojnu evidenciju je “redovna praksa u oružanim snagama i zakonom predviđena obaveza koja je ostala na snazi nakon donošenja Odluke Skupštine Srbije o obustavi obaveze služenja vojnog roka 15. decembra 2010. godine.\nRegrut koji se uvodi u vojnu evidenciju na uvid treba da ponese ličnu kartu i uverenje o državljanstvu Srbije ili izvod iz matične knjige rođenih, dodalo je Ministarstvo odbrane.\nNavodi se i da se regruti koji boravi u inostranstvu uvode u evidenciju u nadležnom diplomatsko-konzularnom predstavništvu Srbije u toj zemlji.\nSrbija Vojska, Vojska\nPrevPrethodnaOsnovan narodni pokret “Knjaz“\nSledećaNadgrobni spomenik kao poklon za zlatnu svadbuNext\nMinistarstvo odbrane Vlade Republike Srbije saopštilo je da je počela tradicionalna akcija u kojoj vojne


BeoBalet - Najmodernija privatna osnovna škola u regionu\nBeoBalet je škola klasičnog i modernog baleta za sve decu uzrasta od 3 do 15 godina, koje žele da upoznaju čaroban svet scene, muzike, pokreta i glume.\nBaletska radionica koju realizuje škola „BeoBalet” u Savremenoj osnovnoj školi predviđena je za devojčice od 6 do 12 godina. Časove najvišeg kvaliteta drže stručni treneri, održavaju se dva puta nedeljno u trajanju od po 60 minuta. Prednosti vežbanja baleta su velike – takva aktivnost je podsticajna i zdrava i služi kao pozitivna, sportsko-umetnička dopuna radu u školi.\nPolako usvajaju veštine rada u grupi i počinju da dobijaju složenije zadatke, pa se s vremenom od njih očekuje da savladaju prve kompleksnije baletske korake i koreografije. Slušaju zahtevniju muziku, sklapaju prve baletske „rečenice” i samostalnije su u umetničkom izražavanju.


Za dva sata u nedelju ispaljeno 829 protivgradnih raketa\nTanjug 22. maja 2019. 09:59\nBEOGRAD – U nedelju je za samo dva sata ispaljeno 829 protivgradnih raketa, što je oko 10 odsto ispaljenih raketa na godišnjem nivou, rekao je ministar poljoprivrede Srbije Branislav Nedimović i apelovao na poljoprivrednike da se osigraju.\nOn je za TV Pink naglasio da su najveć šteta od grada i kiše pretrpela sela oko Ivanjice, Čacka i Lučana.\n„Protivgradne rakete nisu dovoljno sredstvo odbrane, već je neophodna kombinacija osiguranja i protivgradne zaštite“, naglasio je ministar i dodao da bi šteta bila mnogo veća da nije ispaljeno toliko raketa.\n„Za sada je samo 12 odsto poljoprivrednih površina osigurano i mi ćemo morati da vučemo žestoke rezove, tako da ko želi da dobije subvencije, moraće da bude osiguran“, istakao je Nedimović.\n„Maksimalni iznos kredita biće 50.000 evra, a otplaćivaće se na 20 godina. To je dovoljno da se u Sremu kupi tri do četiri hektara zemlje ili u južnom Banat 12 do 13 hektara zemlje“, zaključio je Nedimović.


Crnadak/Soini: Postići dogovor o delegaciji BiH za Vijeće Evrope\nYou are here: Home / BiH / Vijesti / Crnadak/Soini: Postići dogovor o delegaciji BiH za Vijeće Evrope\n16.05.2019. By Off 19\nMinistar vanjskih poslova Bosne i Hercegovine Igor Crnadak izjavio je u Helsinkiju kako se nada da će narednih dana biti postignut dogovor o delegaciji za Parlamentarnu skupštinu Vijeća Evrope i da će Bosni i Hercegovini biti omogućeno učešće na junskom zasjedanju.\nCrnadak je tokom razgovora s ministrom vanjskih poslova Finske Timom Soinijem izrazio žaljenje što Parlamentarna skupština Bosne i Hercegovine nije na vrijeme imenovala delegaciju za Parlamentarnu skupštinu Vijeća Evrope, saopšteno je iz Ministarstva vanjskih poslova.\nPribližavanje EU – prioritet vanjske politike\nU saopštenju se navodi da je Crnadak od Soinija, čija zemlja predsjedava Vijećem Evrope, a uskoro preuzima predsjedavanje Vijećem Evropske unije, zatražio da još jednom bude razmotrena mogućnost učešća bh. delegacije, budući da se u junu bira novi generalni sekretar Vijeća Evrope, kao i sudije Evropskog suda za ljudska prava.\nNa sastanku održanom uoči zasjedanja Komiteta ministara Vijeća Evrope ponovljeno je da je približavanje Evropskoj uniji glavni prioritet vanjske politike Bosne i Hercegovine, što je opredjeljenje svih nadležnih u zemlji, te da je evropska perspektiva Bosne i Hercegovine i regiona najbolji način za ostvarivanje trajne stabilnosti zapadnog Balkana.\nSoini je rekao da će proširenje biti važna tema predsjedavanja Finske Vijećem Evropske unije koje počinje 1. jula, te izrazio podršku Finske za dobijanje kandidatskog statusa za Bosnu i Hercegovinu, navodi se u saopštenju.\nCrnadak će danas učestvovati na posebnoj ceremoniji obilježavanja 70 godina postojanja Vijeća Evrope i na neformalnoj večeri čiji je domaćin Soini.\nVlada KS izdvojila 200.000 KM kao pomoć USK za upravljanje migrantskom krizom 16.05.2019.\nTužiteljstvo BiH: Razgovor o procesu revizije posmrtnih ostataka 16.05.2019.


Poslanici dela opozicije podržavaju kandidaturu Nevene Ružić za poverenika | Insajder\nPoslanici dela opozicije podržavaju kandidaturu Nevene Ružić za poverenika\nPredstavnici dela opozicije iz Demokratske stranke, poslaničke grupe “Pokret za spas Srbije-Nova Srbija” i Stranke moderne Srbije izjavili su danas da su voljni da podrže kandidaturu Nevene Ružić za novog poverenika, koju je juče predložilo više od 70 nevladinih organizacija, predstavnika stručne i naučne zajednice. Ružić već 10 godina radi u toj instituciji i sada je na funkciji pomoćnice generalnog sekretara Službe Poverenika.\nPoslanica DS Vesna Marjanović rekla je danas agenciji Beta da su dobili predlog od civilnog sektora i da će ga podržati.\n„Mi kao DS smo obavezni da štitimo interese građana i civilnog društva, i bez obzira na prepreke o izboru poverenika, važno je da i mi učinimo sve što možemo da se izabere na to mesto neko ko uliva poverenje građana i ko će moći da nastavi da gadi tu instituciju u budućnosti", rekla je Marjanović.\nOna je negodovala što se čekalo šest meseci po isteku mandata prošlog poverenika i što je ostavljen kratak rok od sedam dana za podnošenje predloga kandidata i to bez ijedne sednice nadležnog Odbora za kulturu i informisanje.\n„Po zakonu Odbor je ovlašćen predlagač i Odbor pokreće procedure, a ne predsednik Odbora i on je morao da zakaže tu sednicu Odbora", rekla je poslanica DS i nekadašnja predsednica Odbora za kulturu i infomrisanje.\nMarjanović je ocenila da su razlog za hitni izbor poverenika primedbe iznete u izveštaju Evropske komisije i istakla da je zabrinjavajuće to što je vladajuća većina bila „gluva” na apele opozicije, civilnog društva i građana koji su molili da se ta procedura pokrene.\nSanda Rašković Ivić iz poslaničke grupe "Pokret za spas Srbije-Nova Srbija" izjavila je danas da je ta poslanička grupa voljna da podrži kandidaturu Nevene Ružić za Poverenika ukoliko se većina poslanika opozicije složi da uopšte učestvuje u predlaganju kandidata.\n“Postoji ideja među opozicionim poslanicima da se podrži predlog NVO za izbor gospođe Nevene Ružić. Naša poslanička grupa je voljna da podrži predlog ukoliko se većina poslanika opozicije složi da uopšte učestvujemo u predlaganju kandidata”, rekla je Rašković Ivić.\nTatjana Macura, šefica poslaničke grupe Stranka moderne Srbije, izjavila je da će podržati kandidaturu Ružić za poverenika, čak “iako ostale poslaničke grupe zbog bojkota parlamenta ili nekog drugog razloga ne taj podrže predlog”. Ona je navela da je SMS nedavno uputila predlog poslaničkim grupama da imaju zajedničkog kandidata, ali da se kolege tom pozivu nisu odazvale i da nisu dale nikakvo objašnjenje.\n“Saradnja civilnog društva i političara mora biti mnogo snažnija i veća, a borba za osnaživanje nezavisnih institucija mora biti jedna od najvažnijih opozicionih zadataka danas”, rekla je Macura.\nPredstavnici civilnog društva juče su zajednički predložili Nevenu Ružić kao svog kandidata za poverenika, nakon što je prošlog petka Odbor za kulturu i informisanje pozvao sve poslaničke grupe da dostave svoje predloge za novog poverenika za informacije od javnog značaja i zaštitu podataka o ličnosti. Međutim, jedan od uslova je bio da kandidati u trenutku predlaganja za funkciju poverenika nije zaposlen u drugom državnom organu.\nZbog tog uslova pobunile su se nevladine organizacije, koje su saopštile da, osim što taj uslov nije predviđen zakonom, on je “eliminišući faktor” za sve kandidate koji trenutno rade u državnim institucijama, uključujući i Službu poverenika.\nTri dana kasnije je predsednik Odbora za kulturu i informisanje Mirko Krlić rekao za Insajder da je izbrisan uslov da kandidat u trenutku predlaganja za funkciju poverenika nije zaposlen u drugom državnom organu.\nMarinika Tepić, predsednica Kluba samostalnih poslanika i potpredsednica Stranke slobode i pravde, rekla je za Insajder da njena poslanička grupa, poštujući Sporazum sa narodom, neće učestvovati u izboru novog poverenika. Sa druge strane, Goran Ćirić, šef poslaničke grupe DS-a, navodi da su demokrate donele odluku da predlože kandidata nevladinog sektora, ukoliko NVO organizacije oko toga postignu konsenzus.


Bez prisustva teških metala u obradivom zemljištu - Bizlife.rs\nBez prisustva teških metala u obradivom zemljištu\n17:00 Beograd, 07/01/2012\nKoncentracija pesticida i teških metala na zemljištu Pančevačkog rita je ispod maksimalno dozvoljenih vrednosti, pokazali su rezultati trogodišnjih ispitivanja zagađenosti tog područja na kome je smešteno gro proizvodnih kapaciteta Poljoprivredne korporacije Beograd (PKB).\nAnalize je uradio Gradski zavod za javno zdravlje, a redovni program monitoringa Grada Beograda u okviru projekta koji je obuhvatio više od 50 uzoraka, pokazao je hemijsko stanje zemljišta, kazala je mr Mirjana Denić, rukovodilac službe za zaštitu životne sredine.\n„Merena je PH vrednost, procenat vlage, sadržaj ukupnog azota, fosfora, sulfata, policikličnih aromatičnih ugljovodonika, kao i polihlorovanih bifenola“, navela je Denić, objavljeno je u listu „Poljoindustrija“ koji izdaje PKB.\nDenić je napomenula da su ispitivanja obuhvatila i sadržaj kadmijuma, bakra, gvožđa, olova, cinka, nikla i mangana, kao i vrstu pesticida u biljnim proizvodima.\nObradive površine u PKB korporaciji prostiru se na 21.500 hektara. Najviše je zastupljen aluvijum sa 46,04 odsto, sledi ritska crnica (44,21 odsto) i livadsko zemljište (6,90 odsto). Černozem obuhvata 1,74 odsto površina, dok peskuše obuhvataju 1,08 odsto obradivog zemljišta.


HAPPY je sofa atraktivnog dizajna, udobnog oblika i glatkih obrisa koja se uklapa u gotovo svako okruženje. Sofa je savršen izbor za kancelarije, pametne čekaonice, konferencijske sale i salone. To je idealno mesto za sedenje dok čekate sastanak, ćaskate sa kolegom ili jednostavno napravite preko potrebnu pauzu. Sofu možete staviti pored odgovarajuće stolice da biste stvorili udoban prostor za sedenje ili je ostaviti samostalno kako biste ostavili utisak o dizajnu. Sofa je presvučena tvrdo poliesterskom tkaninom koja se može dezinfikovati etanolom (70-85%) za uklanjanje bakterija, virusa i druge prljavštine. Sofa je dostupna u jednoj boji ili u dve boje.


Nakon afere "Štrahe" predsednik Austrije apelovao na političare i građane - Infobrif\nObjavljeno 22.05.2019. u 09:58\nPredsednik Austrije Aleksander van der Belen apelovao je sinoć na političare da zbog aktuelne situacije nastale ubog „afera Ibica“ ne vode predizbornu kampanju, već da razmisle šta je najbolje za Austriju, a građane da ne strahuju, već budu hrabri i uvereni da će se situacija rešiti.\n„Sada nije vreme za predizborne govore“, naglasio je Van der Belen u obraćanju građanima, rekavši da su snimci koji su objavljeni krajem prošle nedelje sve duboko pogodili, i da razume ako su građani reagovali sa „svi su isti, tipično politika“.\nAustriju drma afera, pljušte ostavke, a evo ko je Srpkinja Tajana Gudenus – supruga jednog od aktera\n„Većina to i čini. Uveren sam da niko ne ulazi u politiku da prekorači granice. Političari bi trebalo da poboljšaju život svih i treba tom cilju sve da podrede, kako u privatnom životu, tako i u svim ostalim oblastima. Ponekad siđu s puta, prekorače granice, povrede ljude, uništavaju poverenje. U tom smislu izvinjavam se za sliku koju je ostavila politika iza sebe“, ukazao je Van der Belen.\nOn je ponovio da ono što je viđeno na video snimcima, na kojima doskorašnji vicekancelar Hajnc Kristijan Štrahe navodnoj nećaki jednog ruskog milijardera nudi državne poslove u zamenu za finansijsku podršku njegovoj stranci, nije Austrija.\n„To može koštati desetine hiljade radnih mesta. Sa takvom odgovornošću se ne igra“, podvukao je Van der Belen.\nRekao je da je sada vreme da se popravi slika Austrije, povrati poverenje, te je apelovao na sve odgovorne u zemlji, tako i političare, da budu odgovorni.\n„Pomislite šta možete učiniti za Austriju. Ne pitajte da li mi pomažu izbori, već šta pomaže Austriji“, posavetovao je predsednik građane.\nNa kraju, on je pozvao građane da izađu na predstojeće izbore za Evropski parlament, dodajući da je Austrija i u prošlosti uspela da prevaziđe probleme.\nAleksander Van der BelenApelPolitičariPredsednik Austrije\nGlumac Uzunović izneo detalje o incidentu u Narodnom pozorištu koji do sada nisu bili poznati


Сарајевски Срби – статистичка грешка\nSarajevski Srbi – statistička greška\nPredsjedavajući Predsjedništva BiH Mladen Ivanić i ministar spoljnih poslova u Savjetu ministara BiH Igor Crnadak razgovarali su danas sa predstavnicima srpskih udruženja u Sarajevu o položaju tih udruženja i njihovim aktivnostima, ali i o svakodnevnom životu i problemima sarajevskih Srba.\nZapošljavanje je gorući problem sarajevskih Srba, ali jednako važno je i pitanje povrata imovine mnogobrojnim srpskim udruženjima i zadužbinama, te zaštita srpske kulturne baštine i tradicije.\n„Tražimo da se vrati ploča sa imenom Sime Milutinovića u ulici u kojoj je sjedište `Prosvjete`. Zatim da se nađu otuđene biste najpoznatijih srpskih slikara – Mice Todorović i Voje Dimitrijevića, a treba povesti računa i o kapeli vidovdanskih junaka, koja je oštećena i zapuštena“, ističe Savo Vlaški, predsjednik Srpskog prosvjetnog i kulturnog društva „Prosvjeta“ iz Sarajeva.\n„Sarajevskim Srbima treba pomoći u rješavanju osnovnih egzistencijalnih problema, ali i raditi na očuvanju srpske tradicije i kulture“, smatra predsjedavajući Predsjedništva BiH Mladen Ivanić, ali priznaje da to nije lako, jer su Srbi u Sarajevu, ali i cijeloj Federaciji BiH, brojčano svedeni na nivo statističke greške.\n„Ključna odgovornost za položaj Srba u Federaciji BiH jeste na vlastima FBiH. Očekujem od kolega iz Federacije, kojima su puna usta lijepih riječi o multietničnosti, da bar jednim konkretnim malim činom pređu sa riječi na đela“, poručuje Ivanić.\n„Srbi u Federaciji treba da budu predmet interesovanja svih političara iz Republike Srpske, bez obzira da li su funkconeri u zajedničkim institucijama BiH ili u institucijama Srpske“, ističe ministar spoljnih poslova Igor Crnadak i dodaje da nema visoko mišljenje ni o onome što vlasti Republike Srpske rade za Srbe u Srpskoj.\n„Mislim da u proteklih 7-8 godina vode lošu politiku, koja Republiku Srpsku vodi u ekonomsku provaliju i donosi joj visok stepen korupcije, tako da ne možemo očekivati da nešto urade za Srbe u Federaciji“, smatra Crnadak.\nPredsjedavajući Predsjedništva BiH Mladen Ivanić najavio je da će u narednom periodu, sa predstavnicima međunarodnih organizacija u BiH, posjetiti Srbe u Glamoču,Drvaru i Grahovu, koji su u izuzetno teškom položaju, ali se o njihovim problemima malo priča i malo zna.


Crno-beli se "oštre" za meč protiv Budućnosti, nadaju se pred punim tribinama "Pionira".\nSubota, 09.02.2019. | 21:50\nEkipa Partizana jednom nogom se nalazi u plej-ofu ABA lige, a od ishoda naredne dve utakmice najviše zavisi da li će u doigravanje ući sa najslabije, četvrte pozicije - što bi 99,9 odsto značilo polufinale protiv Crvene zvezde - ili sa trećeg, ili čak drugog mesta.\nPrednost domaćeg terena u ovom trenutku deluje relativno daleko, ali se za nju vredi boriti.\nNaročito što će dve ključne utakmice u toj borbi Partizan i odigrati na svom parketu! U nedelju od 19 časova dočekaće Budućnost, a nakon pauze 3. marta biće nominalni gost "večitom" rivalu.\nPodgoričani (skor 13-5) su pod vođstvom Jasmina Repeše stabilizovali formu u ABA ligi i za razliku od perioda kada je na klupi sedeo Aleksandar Džikić, nisu dozvolili nijedno neprijatno iznenađenje.\nIpak, motivisani crno-beli (12-6) biće im možda i najteži rival u regionalnom takmičenju otkako su 6. januara protiv Igokee počeli seriju od pet pobeda...\nAndrea Trinkijeri, koji je jesenas prvi poraz u ABA ligi doživeo upravo od Budućnosti u "Morači" (75:71), pred nedeljni meč govori o protivniku sa velikim respektom.\n"Očekuje nas utakmica protiv evroligaša, veoma kvalitetne ekipe, koja ima ambiciju da i sledeće godine igra najjače evropsko takmičenje. Znamo da će nam biti teško, znamo da moramo da se borimo za svaku loptu i da ćemo svaki poen morati krvavo da zaradimo", rekao je italijanski strateg.\n"Odbrana, napad, detalji, vrhunska koncentracija... Sve će biti od ogromne važnosti, ali ništa od toga bez srca i karaktera", naglasio je on.\nOstaje da se vidi da li će Partizan zaigrati u najjačem sastavu, nakon što su gostovanje Albi, na oproštaju od Evrokupa, propustili Rade Zagorac i Đorđe Gagić, dok je Markus Pejdž putovao u Berlin, ali je na licu mesta zbog bolesti otpao iz konkurencije za meč.\nObjektivno, jedini pravi "znak pitanja" je Zagorac, koga drugi put ove sezone muči povreda zadnje lože.\nKao i uvek, Vanja Marinković je igrač od koga se mnogo očekuje. On je protiv Albe sa dve uzastopne trojke u trećoj četvrtini bio pokretač preokreta, koji se na kraju ipak nije dogodio...\n"Budućnost je tim koji čine veoma talentovani i iskusni pojedinci. Promenili su dosta toga od početka sezone i kako utakmice prolaze, oni igraju sve bolje. U našoj igri ne sme da bude 'praznog hoda', jer će svaki takav trenutak Budućnost umeti da kazni", jasan je Marinković.\nRecept za pobedu je jednostavan, maksimalno tokom svih 40 minuta.\nRetke su ove sezone bile utakmice u kojima su crno-beli zaista tako odigrali, ali ko zna... Trinkijeri je mnogo puta obećao da će ekipa biti "svakim danom biti malo bolja", pa onda i takvu partiju treba očekivati u jednom trenutku. Možda baš u nedelju, kada to bude najpotrebnije.\nIz kluba su saopštili da za derbi 19. kola ABA lige vlada veliko interesovanje, pa se "očekuje da tribine budu ispunjene do poslednjeg raspoloživog mesta".


Lego dobio Njemce na sudu - BIGportal.ba\n24 Marta, 2021 24 Marta, 2021 0474\nDanski proizvođač igračaka Lego dobio je spor pred drugim najvišim evropskim sudom.\nSpor se tiče obezbeđenja isključivih prava na dizajn njegovih šarenih plastičnih kocki za slaganje, popularnih među milionima dece širom sveta.\nOpšti sud sa sedištem u Luksemburgu odbacio je rešenje Zavoda za intelektualnu svojinu Evropske unije (EUIPO) iz 2019. godine, koji je stao na stranu nemačkog proizvođača igračaka i hardvera Delta Sport Handelskontora, koji je tražio da se Legov dizajn kocki proglasi nevažećim, prenosi Rojters.\nDanska firma je to rešenje osporila na sudu, koji je danas objavio da se ne slaže sa ocenom evropske agencije za zaštitu žigova.\n“EUIPO je pogrešio proglasivši nevažećim dizajn LEGO kocki za komplet igračaka za konstruisanje. EUIPO nije ispitao relevantnost zahteva o izuzetku na koji se oslanja Lego i nije uzeo u obzir sve karakteristike izgleda kocke“, saopštile su sudije.


Obratite pažnju: Ginekolog otkriva kako pravilno koristiti kontracepciju - Srpskainfo\nObratite pažnju: Ginekolog otkriva kako pravilno koristiti kontracepciju\nPlaniranje trudnoća efikasnim metodama kontracepcije predstavlja zahtev savremenog doba jer doprinosi očuvanju opšteg i reproduktivnog zdravlja mladih. Razvoj moderne i efikasne kontracepcije tokom poslednjih pet decenija ženama je omogućio da bezbedno planiraju rađanja i očuvaju zdravlje ističe doktorka Mitrović Jovanović.\n– Kondom, kombinovanu oralnu ili intrauternu kontracepciju koristi manje od petine žena starosti 15-49 godina koje su u braku ili stabilnoj partnerskoj vezi, pokazuju rezultati istraživanja. Mnogo veći broj žena se oslanja na tradicionalne i nedovljno efikasne metode kontracepcije, prvenstveno metod prekinutog snošaja, što je uzrok vjerovatno velikog broja neplaniranih i neželjenih trudnoća – navodi ginekolog.\n– Jedna od najčešće primenjenih metoda je korišćenje kontraceptivnih pilula koje štite od neželjene trudnoće, ali imaju i čitav niz dodatnih pozitivnih učinaka na organizam žene. Ginekolog će zajedno sa vama izabrati kontraceptivnu pilulu koja najbolje odgovara vašem organizmu na osnovu nekoliko faktora – životne dobi, tjelesne težine, problema sa kožom, porodične anamneze i slično.\nKontraceptivne pilule su izuzetno pouzdane u zaštiti od neželjene trudnoće, ali da bi ta zaštita bila u potpunosti funkcionalna, neophodno je da se pridržavate uputsva za korišćenje i da ih uvek redovno uzimate kako je to i propisano.\n– Ako niste ranije koristile hormonske kontraceptive treba da počnete da uzimate tablete prvog dana kada dobijete menstruaciju. Ako se tableta uzme prvog dana menstrualnog krvarenja, kontracepcija počinje prvog dana uzimanja i traje tokom sedmodnevnog perioda bez uzimanja tableta – navodi ginekolog Ana Mitrović Jovanović i dodaje da se prva film tableta može uzeti i u periodu između drugog i petog dana menstrualnog krvarenja, bez obzira na to da li je krvarenje prestalo ili nije. U ovom slučaju potrebno je koristiti i dodatne mehaničke mere kontracepcije (na primer kondom) tokom prvih sedam dana primene.\nGinekolog posebno naglašava da se za sve savjete treba obratiti upravo njima, umesto da se o važnim pitanjima u vezi sa intimnim odnosima razgovara i odlučuje sa drugaricama, iako je i to ponekad dobrodošlo.\n– Kod ljekara se ne ide samo kada nas nešto boli, već i kada želimo da budemo sigurne da je sa našim reproduktivnim organima sve u redu, kako bismo se jednog dana ostavrile i kao majke, navodi naša sagovornica.\nGinekolog Mitrović Jovanović na kraju ističe da nijedno kontraceptivno sredstvo ne garantuje stoprocentnu zaštitu, tako da uvijek postoje minimalni rizici od neželjene trudnoće.\n– Svjetska zdravstvena organizacija navodi da pri savršenoj upotrebi (konstantno i pravilno) muškog kondoma 2% žena će iskusiti neželjenu trudnoću u prvoj godini upotrebe ovog kontraceptivnog sredstva, odnosno 15% žena pri uobičajnoj upotrebi (povremeno se ne koristi kontraceptivno sredstvo ili se ne koristi pravilno). Kondom je ponekad oštećen mikropukotinama koje nije moguće primjetiti golim okom – navodi ginekolog za kraj, ali podvlači da je jako važno da se sredstva kontracepcije koriste i zbog sprečavanja prenošenja polno prenosivih bolesti, prenosi Espreso.\nZabava Ana MitrovićginekologkondomkontracepcijaTrudnoćazaštita\n"Trudnice nisu u većem riziku da se zaraze" Dr Bulatović pojasnila kolika je vjerovatnoća da se infekcija prenese na bebu